text:
Brøðrasamkoman
Brøðrasamkoman er vanligt heiti á kristnari leikmanna vekingarrørslu í Føroyum. Brøðrasamkoman er í dag tann størsta kristna samkoman uttanfyri fólkakirkjuna við samkomuhúsum í flestu størru bygdum, td. Ebenezer í Havn, Betesda í Klaksvík, Berøa í Saltangará, Hebron á Argjum og Bethel í Vági. Íalt hevur samkoman eini 30 samkomuhús í størri og smærri bygdum um alt landið, tey flestu við bíbilskum navni, umframt at onkur samkoma heldur til í leigaðum hølum, td. samkoman Lívdin í Hoyvík. Brøðrasamkoman hevur ongan skrásettan limaskap, men fevnir helst um eini 12% av fólkatalinum í Føroyum, í støðum upp til 40%. Hvør bygdasamkoma er sjálvstøðug, og rørslan er ikki skipað í landsnevnd ella líknandi. Ongin er formliga settur í starv í samkomuni. Rørslan hevur ongan prest at leiða samkomufundirnar ella at prædika.
Læra[rætta | rætta wikitekst]
Brøðrasamkoman hevur ikki nakra trúarjáttan, men læran er í samsvari við apostólsku trúarjáttanina. Brøðrasamkoman uppfatar menniskjað sum syndugt, og tí má tann einstaki “venda um” og “verða frelstur”. Dópurin er fyrst og fremst ein játtan og ein vitnisburður eftir at ein er frelstur. Í mun til aðrar vekingarrørslur leggur brøðrasamkoman dent á, at frelsan er “ævig”, tað vil siga, at hon kann ikki missast aftur. Rørslan leggur dent á ikki at taka sær onnur heiti enn tey, sum verða nýtt í Nýggja Testamenti um tey kristnu, og haðani kemur heitið brøður ella brøðrasamkoman. Tey, ið hoyra til rørsluna verða á manna munni ofta eisini nevnd baptistar, og sipar hetta til dópsfatanina, at rørslan bert doypir fólk, sum sjálvi kunnu játta sína trúgv og svara fyri sín dóp. Dópur fer tí vanliga fram frá uml. 10 - 12 ára aldri og uppeftir. Dópur í brøðrasamkomuni fer altíð fram við, at tann doypti verður koyrdur heilt undir í vatni; brøðrasamkoman viðurkennir ikki pinkubarnadóp.
Søga[rætta | rætta wikitekst]
Brøðrasamkoman er ein grein av eini rørslu, sum byrjaði í Dublin í Írlandi umleið 1825. Fyrsta stóra samkoman var tó í Plymouth í suður Onglandi, og haðani hevur rørslan fingið heitið Plymouth Brethren. Rørslan fór tíðliga í tveir høvuðspartar, kallaðir opnir brøður (open brethren), og lokaðir brøður (eksclusive brethren). Samkoman breiddi seg um miðja 19. øld um Bretland, og í 1865 bar skotski trúboðarin William Gibson Sloan (f. 1838) opnu greinina av rørsluni úr Hetlandi til Føroya. Í 1879 búsettist William Sloan í Havn – Sloans hús við Tinghúsvegin ber navn eftir hann – og í 1879 var fyrsta samkomuhúsið hjá Brøðrasamkomuni bygt við Tinghúsvegin í Havn, á leið har Havnar Bio er nú. Árið eftir vóru tey fyrstu doypt. Fyrst í 1890-unum var eisini ein lítil samkoma í Miðvági. Síðani kom stígur í, men eftir aldamótið vendi gongdin. Umleið 1906 byrjaðu samkomur á Viðareiði, í Skálavík og í Hvalba, og árini eftir byrjaðu samkomur í fleiri bygdum, td. Porkeri, Vági, Tvøroyri, Sørvági, Gásadali og í Hesti. Tað er hesi árini, at brøðrasamkoman festir seg í Føroyum. Næsta stigið í gongdini er í tveimum: 2 ungir trúboðarar byrja fulltíðar trúboðaratænastu í Føroyum umleið 1915 - 1917: Victor Danielsen úr Søldarfirði og Andrew Sloan úr Havn, sonur William Sloan. Teir ferðast dúgliga bygd úr bygd og halda møti, og hetta gjørdist teirra lívsstarv. Hin tátturin er, at menn fara at halda møti um borð á sluppunum – ofta saman við monnum frá Heimamissiónini. Hesa tíðina upp til seinna kríggið byrja samkomur í fleiri bygdum, td. Klaksvík, Leirvík, Fuglafirði, Toftum, Eiði og Søldarfirði. Frá umleið 1950 tykist stóri vøksturin hjá rørsluni at minka nakað. Rørslan fylgir tó við broyttum bústaðarmynstri, og í 1960-unum byrjaði samkoman í Berøa í Saltangará, og umleið ár 2000 byrjaði samkoman Lívdin uppi í Hoyvík. Í 1973 byrjaði samkoman Kristnastova millum føroyingar í Keypmannahavn, og nøkur ár seinni byrjaði samkoman Malta í Hirtshals, fyrst serliga sum ein sjómansmissión. Í 1967 bygdi Brøðrasamkoman leguhúsið Zarepta í Vatnsoyrum. Har eru legur fyri ymsar aldursbólkar og áhugabólkar alt summarhálvárið umframt styttri legur flestu vikuskiftini á vetri eisini. Brøðrasamkoman hevur gingið á odda í at nýta føroyskt mál í samkomuhøpi. Serliga Victor Danielsen var undangongumaður og umsetti Bíbliuna til føroyskt, umframt at hann yrkti og umsetti einar 900 sálmar og 20 bøkur til føroyskt. Brøðrasamkoman er virkin í trúboðan. Einir 50 føroyingar eru um allan heim sum trúboðarar frá brøðrasamkomuni. Brøðrasamkoman hevur serliga seinnu árini eisini verið virkin í sosialum arbeiði, eitt nú við at savna inn klæði og annað at senda til Eysturevropa – tey seinastu árini serliga til Rumenia.
Samkomur[rætta | rætta wikitekst]
- Betesta, í Klaksvík[1]
- Ebenezer, í Tórshavn[2]
- Lívdin, í Hoyvík[3]
- Siloa, Fuglafjørður[4]
- Hebron, á Argjum[5]
- Hebron, í Leirvík[6]
- Filadelfia, í Gøtu[7]
- Nazaret, í Kaldbak[8]
- Kedron, í Sørvági
- Gideon, í Vestmanna
- Zion, á Sandi
- Vitnið, í Hvalba
- Salem, á Tvøroyri
- Betania, í Porkeri
- Bethel, í Vági
- Betania, í Sumba
- Salurin, á Kirkju
- Smyrna, í Svínoy
- Saron, á Viðareiði
- Hermon, í Norðdepli
- Salurin, í Kunoy
- Malta, í Mikladali
- Mizpa, á Eiði
- Bet-Kar, við Ljósá
- Elim, í Søldarfirði
- Berøa, í Runavík
- Nebo, á Toftum
- Nerija, á Skála
- Zion, í Kollafirði
- Samkoman í Marknagil, Tórshavn
Tilfar[rætta | rætta wikitekst]
- Lívdin, Hoyvík
- Ebenezer, Tórshavn
- Berghamar, Sigurð: - men Gud gav vøkst. Forlagið Afturljóð, Tórshavn 1992.
- Fossing, Henrik: Færøernes Kirkehistorie fra ca 1900 – 1946, Ritgerð við Århus Universitet 1975.
- Hansen, Gerhard: Eindarmentan føringa og vekingarrørslurnar, Emil Thomsen, Tórshavn 1987 (s. 171 – 202)
- Wolles, Óli: Brødremenigheden på Færøerne 1865 – 1930, Serritgerð við Århus Universitet 1993.
Keldur[rætta | rætta wikitekst]
Slóðir[rætta | rætta wikitekst]
- Yvirlit yvir samkomur hjá Brøðrasamkomuni: evr.fo[]


c: text/html

text:
At selja
At selja sín bústað er ein stór avgerð, og tí loysir tað seg at vera væl fyrireikaður og hava góða ráðgeving, tá avgerðin skal takast og ognin skal handlast.
Skal ognin verða seld fyri ein góðan prís og lutfalsliga skjótt, ber til at hampa eitt sindur um, men tað er ikki neyðugt at fremja tær stóru umbyggingarnar.
Fólk hava ymsan tokka, tá ið talan er um innrætting, tilfar, litir og annað. Tí er ikki vist, at tað loysir seg at gera so nógv við húsini ella íbúðina, áðrenn ognin verður lýst til sølu. Tó er altíð okkurt, ið loysir seg at hava í huga, tá ið ognin skal seljast. Tað snýr seg í høvuðsheitum um at gera húsini ljós, rein og ruddilig.
Góð ráð til seljara:
- Tað fremur søluna at halda ognina reina og ruddiliga, so rúmini virka løtt og ljós.
- Áhugin fyri havaarbeiði kann dala, tá tú hevur gjørt av at selja. Slá plenu og spula tún, tí samlaða myndin av ognini telur.
- Drag gardinur frá og loyv ljósinum inn. Gott dagsljós vísir ognina frá síni bestu síðu. Ljósið økir eisini um vælverukensluna.
- Tað fremur søluna at hava innbúgv í ognini. Ognin fær tá hita og sál. Keyparin fær betur innrættað seg og sær møguleikar við ognini.
- Lufta væl út áðrenn framsýning. Tá kennist tað frískligari at koma inn.
- Smyr vindeygu og hurðar, so tey ganga sum tey skulu. Skift punkteraðar rútar. Tað fremur søluna, at ognin er væl hildin.
- Keyparar kunnu hava nærgangandi og kritiskar spurningar. Tí er tað umráðandi, at eigarar og leigarar ikki er hjá til framsýningina.
- Tað fremur søluna at liðugtgera snøklar, so sum listar, máling o.a.
- Umráðandi er at húsdjór sum hundar og kettur ikki ganga leys, meðan framsýning er. Tøm kettubakkar o.a.
Tú ert altíð vælkomin at tosa við okkum um, hvat loysir seg at gera. Tað kostar einki, og vit hava royndirnar.
Vit leggja stóran dent á, at tað skal vera einfalt, trygt og ómakaleyst fyri teg at selja tínar ognir gjøgnum INNI.
Hevur tú hug at vita, hvussu nógvir møguligir keyparar eru til hús tíni, kanst tú trýsta her

robotstxt: allowed

filter: keep


text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
20. Des 2016
Góðan dag øll somul Í dag er enn ein stórur dagur í føroysku flogsøguni, nú vit hátíðarhalda, at Atlantic Airways hevur fingið enn eitt nýbygt flogfar í flotan. Tað eru ikki fimm ár liðin, síðani vit fingu fyrsta flogfarið nakrantíð, ið var...
20. Des 2016
Føroya landsstýri og Reyði Krossur Føroyar hava í samstarvi gjørt av at lata 1,5 millión krónur til bráðfeingis neyðhjálp til Sýria. Reyði Krossur letur 500.000 kr. og Føroya landsstýri letur 1 mió. kr. til endamálið. Sambært Reyða Krossi er støðan í krígsherjaða...
16. Des 2016
Fyrispurningurin frá Honnu Jensen, tingkvinnu er soljóðandi: 1) Hvussu mong nýta møguleikan at taka málsligt fyrireikingarskeið sambært løgtingslóg um lestrarstuðul? 2) Í hvørjum londum taka tey málsligu fyrireikingarskeiðini og til hvørji mál? 3) Hví er heimild einans...
06. Des 2016
Føroyska samfelagið eigur í sínum útbúgvingarverki eins og sínum vinnupolitikki at hava miðvís mál fyri førleikar innan tungumál. Vit vita, at hugburður til ymisk mál kann broytast við tíðini og av ymiskari ávírkan. Vit vita eisini, at við nýskipanini innan miðnám, sum varð sett...
01. Des 2016
Líka síðani norðurlendska samstarvi var stovna í 1952 ígjøgnum Norðurlandaráðnum, hevur tað frá føroyskari síðu verið eitt stórt politiskt ynski um at luttaka í samstarvinum.Tvær einmælt samtyktar løgtingssamtyktir prógva hesum, tann fyrsta í 1977, og tann næsta í 2003. Føroyskir mynduleikar hava sent inn...
14. Nov 2016
Mynd: hvannrok.fo Borgarstjóri: Annika Olsen Varaborgarstjóri: Gunvør Balle Nevnd Formaður Fíggjarnevnd Borgarstjórin føddur formaður...
13. Nov 2016
Vitin í Norðuratlantshavi Nýggja býráðssamgongan fer at seta borgaran fremst og hevur sett sær fyri, at framtíðartryggja Tórshavnar kommunu. Saman skulu býurin og bygdirnar vera kraftdepil við atdráttarmegi, sum røkkur út um kommunumark og landoddar. Tórhavnar kommuna skal vera fevnandi...
11. Nov 2016
Samgongan í Eystur kommunu, millum Tjóðveldi, Javnaðarflokkin og Framsókn hevur nú skipað seg soleiðis, at Jóhan Christiansen heldur fram sum borgarstjóri og Árni Jacobsen verður varaborgarstjóri. Nevndarsessirnir verða býttir soleiðis: Fíggjarnevndin: Jóhan Christiansen, formaður, Gudny Langaard næstforkvinna...


text:
Tín pensjón eigur at taka støði í tær. Tað ger hon við NordikPensjón.
Ein pensjón júst til tín
NordikPensjón er slóðbrótandi, tí hon verður samansett til tín og tín tørv. Vit eru ikki líka, og tí eiga okkara pensjónir ikki at vera líka. Tín ráðgevi ger eina persónliga tørvsgreining við støði í tíni støðu í dag.
Tørvsgreiningin tekur hædd fyri:
- Aldri
- Hjúnastøðu
- Um tú hevur børn ella ikki
- Inntøku
- Tiltøkupeningi í dag
- Samlaðu fíggjarstøðuni
- Væntaðum pensjónsaldri
Øll hesi viðurskifti ávirka, hvussu tín persónligi pensjónspakki skal setast saman, soleiðis at hann hóskar júst til tín og tey ynski, tú hevur til tína pensjónstilveru.


text:
Ófrættatíðindi úr Turkalandi og Týsklandi
Politikkur20-12-2016 - 23:44 - Jóanis Albert Nielsen
Atsóknirnar í Turkalandi og Týsklandi í gjár eru skelkandi. Eg eri tungur í huga, nú fullkomiliga verjuleys fólk aftur eru rakt. Hetta er tíverri bara tað seinasta álopið í einari røð av álopum á okkara grundleggjandi virði.
Vit hugsa um tey deyðu, særdu og teirra nærmastu. Okkara tankar eru við teimum í hesari myrku og sorgarbundnu løtu.
Landsstýrið fer vegna Føroya fólk at senda samkensluskriv.
Aksel V. Johannesen, løgmaður


text:
Áki Bertholdsen 10.01.2017 (15:30)
Ongin frí rúsdrekkasøla undir hesi samgonguni
Tað verður ikki í hesi samgonguni, at vit fáa fría rúsdrekkasølu í Føroyum.
Tað staðfestir Ruth Vang, tingkvinna fyri Framsókn, sum eisini er í samgonguni
Í gjárkvøldið skipaði ungdómsfelagið hjá Miðflokkinum fyri fundi um rúsdrekkapolitikkin.
Á tí fundinum vóru eisini umboð fyri Framsókn, Sambandsflokkin, Miðflokkin og Fólkaflokkin og í tí sambandi upplýstu fyrireikararnir, at eisini hinir flokkarnir vórðu bjóðaðir við, men at teir høvdu givið avboð.
Og á fundinum varð Ruth Vang spurd um núverandi samgonga hevur nakrar ætlanir um at broyta rúsdrekkalógina so at vit fáa fría rúsdrekkasølu í Føroyum, ella í hvussu so er, partvís.
Framsókn hevur nevniliga áður lagt uppskot fyri Løgtingið um at vanligir handlar skuldu sleppa at selja øl ella vín.
Tað var í undanfarnu samgongu, tá ið Framsókn var í andstøðu, men tá vóru tað bara teir báðir tinglimirnir hjá Framsókn, sum atkvøddu fyri.
Men eftirsum Framsókn nú er í samgongu, og enntá hevur landsstýrismannin í vinnumálum, varð Ruth Vang spurd um ætlanin um at broyta rúsdrekkalógina, er tikin framaftur.
Men tað er hon ikki.
Ruth Vang staðfestir, at rúsdrekkalógin er ikki nevnd í samgonguskjalinum og at tað ikki er ein partur av arbeiðsætlanini hjá samgonguni.
– Tað man helst vera tí, at undirtøka er ikki fyri at gera broytingar, staðfesti hon.
Í Sosialinum, sum kemur nú seinnapartin, hava vit meiri um sama evni, og har heldur Pál Weihe, fyrrverandi formaður í Fólkaheilsuráðnum, at tað er neyðugt at Rúsan verður nútímansgjørd.


text:
Bókakafé við Kim Simonsen
Bókakaféirnar halda áfram á Býarbókasavninum í 2014. Fyrsta bókakaféin í ár verður hóskvøldið 6. februar kl 19.30. Hesaferð er tað Kim Simonsen, sum í samrøðu við Ivan Niclasen fer at práta um bókmentir, bókmentarák og nýggja savnið “Hvat hjálpir einum menniskja at vakna ein morgun hesumegin hetta áratúsundið”.
Savnið er eitt sansandi savn av tekstum og yrkingum við hørðum og melankolskum myndum, ið ganga teirra egna veg, bæði tá tað kemur til at bróta við genrur, og tá tað kemur til at víðka hugtakið um, hvat eitt modernað yrkingasavn kann vera. Savnið er soleiðis eisini ein samanhangandi eind, uttan at partarnir eru tengdir at hvørjum øðrum. Í savninum eru eisini fitt av plansjum og fotomyndum.
Við at blanda persónligar minniskendar upplivingar við søguligari lívfrøði og m.a. stjørnufrøði spælir náttúran ein annarleiðis leiklut gjøgnum hetta savn líkasum tíðin og tilvitið um, at alt endar. Í savninum eru eisini savnandi og endurkomandi myndir, so sum sjógvur og vøtn.
Savnið er í fýra pørtum og telur 93 blaðsíður. Mentunargrunnur Studentafelagsins er útgevari. Kápumyndin er ein anatomisk plansja, teknað í 1756 av Albrecht von Haller úr verkinum Icones anatomicae.
Kim Simonsen er høvundur, mag.art og ph.d. Býr í Keypmannahavn og frá 2014 og fram eisini í Amsterdam. Útgávur: Dreymar um opin vindeygu (2003), Kodakmyndir frá sjeytiárunum (2005) og Náðisólin (2006) – allar útkomnar á Mentunargrunni Studentafelagsins. Hann er útgivin í tíðarritum og í týðingum á m.a. enskum og hálenskum.
Býarbókasavnið
Tórshavnar kommuna
Niels Finsens gøtu 7, 100 Tórshavn
Tel 302030
OMR


text:
lurta eftir
toruni
hon dugir
ikki at
teska
sum vit
ið hoyra
hana
buldra
eftir at
snarljósið
hevur sligið
sítt góða nátt
niður í
tað hvíta arkið
Soleiðis ljóðar yrkingin á blaðsíðu 33 í nýggja yrkingasavninum Bræddur firvaldur við undirheitinum 52 ljóð til tøgnina eftir Tórodd Poulsen. Givið út hevur Mentanargrunnur Studentafelagsins. Kápuna hevur Tóroddur sjálvur greitt úr hondum.
Tóroddur hevur givið út so nógv søvn nú, at hann kann gera eina sonettu burturúr øllum heitunum, og tað hevur hann eisini gjørt.
Bræddur firvaldur er eftir mínum tykki nógv tað besta yrkingasavnið, Tóroddur hevur latið úr hondum. Hetta er eitt heilstoypt, gjøgnumført og gjøgnumhugsað verk. Skal eg samanbera hetta savnið við onnur úr rúgvuni av yrkingasøvnum, Tóroddur hevur skrivað, so er hetta eitt meistarverk. Stílurin er reinur. Her hevur Tóroddur dugað at valt frá. Í hinum søvnunum hevur hann ikki altíð dugað at valt yrkingar frá. Tær hevur hann ofta sett í endan á søvnunum, og tí eru tey dalað í góðsku longri frammi, men hetta savnið er ikki so. Her er ikki eitt orð ov nógv. Ikki ein setningum til yvirs. Tá ið Tóroddur er bestur, tá skrivar hann á tann hátt, at hann troytir yrkingina fyri evnið, yrkingin viðger, so onki er eftir at skriva um. Allar yrkingarnar í hesum savninum hava tað við sær. Tú kann ikki seta fingurin á nakað og meta um ikki okkurt kundi verið skrivað afturat ella um okkurt kundi verið strikað burtur.
Í savninum eru 52 ljóð/yrkingar. Yrkingarnar byrja friðarligar. Tað skeiva, misljóðini, sorgin, orðini og litirnar eru tigandi og tú hevur varhugan av, at Tóroddur er firvaldurin, ið er nálaður í veggin, haðani hann eygleiðir seg sjálvan, sína fortíð og sín skapandi gerandisdag. Eins og toran og snarljósið í yrkingini omanfyri, so eru yrkingarnar forskotnar. Tú veit ikki, hvat kemur fyrst: fatanin ella upplivingin, ella um bara eygleiðingin er nóg mikið.
Yrkingarnar tykjast lýriskar, og tað eru tær eisini, men so knappliga lata tær seg upp sum smáar, tættpakkaðar søgur. Til dømis henda á blaðsíðu 40:
sníki meg inn
í barndómin
við míni bláu
hjólbøru
sum er fylt
við minnum
eg havi savnað
upp ígjøgnum árini
og eg stoyti tey
í sandrúgvuna
eg bygdi ein bý á
áðrenn pápi brúkti sandin
at stoypa garðin við
framman fyri húsini
eg vaks upp í
og legði lunnar undir
dreymarnar
sum eg aldrin
sleppi úr
Hetta er ein stór søga, sum er kókað so nógv niður, at bara myndliga bótin er eftir. Tað er nóg mikið. Hetta er skaldskapur, tá ið hann er bestur.
Í savninum verða fjaðrar, veingir, fuglar, einglar, firvaldar, grindalokkar og onnur veingjað djór brúkt í myndliga heiminum. Hesi “flúgva” inni í yrkingunum og knýta tær saman til eina heild.
Tóroddur var herfyri í donskum útvarpi, og helt hann fyri, at nú var uppá tíðina, hann vann bókmentavirðisløn Norðurlandaráðsins. Hann var troyttur av at vera tilnevndur.
Við hesum yrkingasavninum hevur Tóroddur stóran møguleika at vinna.
Eg fari at enda hetta lítla ummælið við yrkginini, ið bókin hevur heitið eftir:
bræddur
firvaldur
hevndi seg
inn á myndina
eyguni
bjargaðu
tárunum
OMR


text:
Innara-Mongolia
Innara-Mongolia (kinesiskt 内蒙古) er tann parturin av Kina, sum liggur næstur Mongolia. Hin parturin av Kina gongur eisini undir navninum Ytra-Mongolia. Veðurlagið er temprað landveður og turrligt bæði summar og vetur. Serliga har suðuri ber av. Og har er eisini ein stór oyðimørk, sum eitur Gobi. Nakað av landinum er tó steppa ella vaksið við grasi. Har ganga hirðar við kamelum og seyðafylgjum. Nakað av fólkinum er fastbúgvandi og dyrkar jørðina. Í tey seinastu 100 árini eru milliónatals kinesarar fluttir úr Kina í Innaru-Mongolia at búgva, so nú er upprunafólkið við minniluta. Innara-Mongolia hevur síðan 1950 hoyrt til kinesiska fólkalýðveldið.


text:
Tíðindaskriv
11.01.2017 - 12:49
Tíðindi > Samfelag & Politikkur > Almenn umsiting
Við støði í stóra byggivirkseminum í Føroyum í dag, tók Byggiharrasamtak Føroya, BSF, stig til ein temadag í november, har ljós varð sett á avbjóðingarnar innan bygging. Hetta við tí fyri eygað at betra um góðsku, halda kostnaðinum niðri, minka um byggimistøk og yvirhalda ætlaðar byggitíðir, sigur BSF í tíðindaskrivi.
Sum Byggiharrasamtak Føroya, BSF, lovaði undir temadegnum á Hotel Føroyum 14. november 2016, fer samtakið at taka tráðin upp og viðgera niðurstøðurnar, sum komu fram á degnum. Yvirskipaða evnið á temadegnum var: “Ein væleydnað verkætlan – hvat skal til?” Í samstarvi við Ráðgevarafelagið og Føroya Handverkmeistarafelag hevði BSF sett hesi evnir á skránna fyri temadagin:- Eitt danskt sjónarmið til trýstið á byggivinnuna v/ Henrik L. Bang, stjóra í danska Bygherreforeningen- Tann góða verkætlanin v/ Árna Winther, arkitekti- Eftirmeting av verkætlanum v/ Helga Rasmussen, vinnusálarfrøðingi- BIM/VDC – ein talgild tilgongd til eina góða verkætlan v/ Peter Bo Larsen, tekniskum stjóra í MT Højgaard- Projektmenning v/ Dávid Reinert Hansen, verkætlanarleiðara fyri víðkanina av Sundsverkinum hjá SEV- Fortreytirnar fyri at betra um tíðarstýring, góðsku og kostnað v/ Jón Sigurðsson, stjóra í ArticonEisini varð skipað fyri tveimum verkstovum, har luttakararnir fingu høvi at kjakast og viðgera evnini á degnum.Eftir ein uppbyggjandi og áhugaverdan dag, har øll vinnan fekk møguleika at koma við uppskotum og hugsanum til hesi evni, eins og hugt hevur verið eftir niðurskrivaðu viðmerkingunum frá verkstovunum, kom BSF fram til nakrar høvuðsniðurstøður.Fortreytirnar skulu vera realistiskarFyri at ein verkætlan skal eydnast, er tað týdningarmikið, at fortreytirnar eru realistiskar. Tað er alt ov oftani, at karmarnir eru fastlagdir ov tíðliga so sum kostnaður og tíðarfreist, og tað samsvarar oftani ikki við ætlanina. Eisini verður farið í gongd við byggingina, áðrenn ein kennir verkætlanina.Í hesum sambandi nevndi Árni Winther, arkitektur, dømir um ymiskar byggiverkætlanir, har fortreytirnar ikki samsvaraðu ætlanunum. Eitt nú í sambandi við byggingina av Norðurlandahúsinum, har karmarnir vórðu fastlagdir ov tíðliga, og har húsið endaði við at kosta fleiri ferðir meira enn ætlað. Hóast tað, er talan um eina bygging, sum hevur verið til stóra gleði og stórt gagn fyri brúkarar og føroyska samfelagið sum heild. Talan var tó upprunaliga um eina verkætlan við órealistiskum fortreytum. Hendan verkætlan, eins og Marknagil eisini kann takast við, eru góð dømir um, at byggiharrar ikki skulu lata seg kúga. Meira realistiskar verkætlanir vilja eisini bera í sær betri og virðiligari samskifti millum partarnar, tí ongin verður kroystur at loysa eina uppgávu, sum ikki gongur upp.Týdningarmikið við loypandi eftirmeting og eftirmeting sum heildUndir temadegnum var semja um, at eftirmeting sum heild er niðurraðfest. Ein eftirmeting verður oftani raðfest til at vera tikin síðst í verkætlanini, ið er óheppið, tí tað tá ikki er møguligt at stegða møguligum feilum, sum høvdu kunnað verið funnir, um tað varð eftirmett loypandi. Eisini er hvørki tíð ella peningur settur av til eina eftirmeting, so tá verkætlanin er liðug, verður farið beint víðari til næstu verkætlan. Um ein eftirmeting skal koma vinnuni til gagns, má álit og virðing vera millum partarnar, og kann hon tá føra við sær bæði betringar og vitanardeiling.Arbeiðstakarin skal tíðliga inn í tilgongdina til verkætlanina
Triðja høvuðsniðurstøðan var, at fyri at gera eina væl eydnaða verkætlan, skal arbeiðstakarin takast við í verkætlanina, áðrenn projekteringin er liðug. Alt ov oftani er verkætlanin komin ov langt, áðrenn arbeiðstakarin verður tikin við, og tá er ikki í nóg stóran mun tikið hædd fyri til dømis tíðarfreist og teimum ymisku fasunum. Hetta kann elva til, at møguligar rættingar verða gjørdar eftir byrjan av verkætlanini, heldur enn áðrenn. At inndraga arbeiðstakaran fyrr í tilgongdina kann ikki bert fanga feilirnar fyrr, men eisini bera í sær betri samskifti millum allar partar.Mest framkomna tøknin eigur at verða nýtt
Byggiharrasamtak Føroya metir, at fyri at tryggja áhaldandi menning av byggivinnuni í Føroyum, er tað týdningarmikið, at mest framkomna tøknin verður nýtt. MT Højgaard hevði á temadegnum eina áhugaverda framløgu um BIM/VDC (Virtuel Design Construction), ið er eitt talgilt amboð, sum við fyrimuni kann nýtast til at betra um góðsku og tíðarstýring.Landsverk hevur í nøkur ár arbeitt við BIM, og hendan tøknin verður nú nýtt til byggingina av nýggja H-bygninginum í Landssjúkrahúsinum. Hetta ger, at Landsverk fær royndir innan ta nýggjastu tøkni og kann deila hesa vitan við aðrar luttakarar í byggivinnuni, ið tí kann vera til fyrimuns fyri alla vinnuna.Tað skal lurtast eftir allari vinnuniEin skipað og gjøgnumførd eftirmetingarmentan vil føra við sær innlit og vitanardeiling, eins og tað er týdningarmikið at lurta eftir allari vinnuni. Ein væleydnað verkætlan best kann náast við menning og áhaldandi samskifti og virðing millum allar partarnar, ið taka lut í stóra byggivirkseminum í Føroyum í dag.EftirspælFyriskiparnir av temadegnum eru sera væl nøgdir við dagin og meta, at nógv áhugaverd sjónarmið og íkast komu fram, eins og eitt gott og mennandi kjak var á degnum. Hetta verður nú gjølla endurskoðað og viðgjørt saman við Ráðgevarafelagnum og Føroya Handverkmeistarafelag, soleiðis at ítøkilig úrslit koma burtur úr tiltakinum sum millum annað vegleiðingar, kravfestingar og dagføringar.Byggiharrasamtak Føroya fer at kunna nærri um gongdina seinni í ár.
Tíðindaskriv frá Landsverki


text:
Te-orrustan í Boston
Te-orrustan í Boston, 16. desember 1773 í Boston í Massachusetts. Eftir Sjeyárakríggið legði bretska stjórnin skatt á niðursetufólkini í USA, men tey mótmæltu, tí at tey høvdu eingi umboð í bretska tinginum. Í 1767 varð tollur lagdur á máling, papír, blýggj, glas og te, sum hjálondini fluttu inn. Tað elvdi til so stóra ónøgd í USA, at tollurin varð avtikin aftur, men ikki av teið. Niðursetufólkini hildu uppá, at bara teirra egnu myndugleikar høvdu rætt til at skatta tey. Umboðsmenn úr níggju hjálondum møttust og eggjaðu keypmonnunum til at gevast at handla við bretskari vøru.
Í 1773 fóru niðursetumenn umborð á skip fermd við teið og tveittu farmin fyri borð. Trý lið mannað við 50 monnum ílatnir sum indiánar, gingu fram við nógvum eldhugaðum viðhaldsfólkum á veg umborð á teskipini, har teir tveittu farmin í havið. Fólk í øðrum stórbýum í USA, gjørdi sum í Boston, og hildu eisini sínar "tesamkomur". Bretar stongdu havnina í Boston og avmarkaðu hjálandamyndugleikan. Niðursetumenninir stovnaðu eitt ting og skrivaðu eina yvirlýsing um rættindi síni. Í 1775 brast kríggj á, tá ið niðursetumenn og bresk herlið brustu saman við Lexington, Massachusetts.


text:
Libya
Libya (arábiskt ليبيا) er triðstørsta land í Afrika. Arábisku hertøkurnar í 7. øld og 11. øld hava sett sjónlig merki eftir seg í Libya. Arábar gjørdust brátt fjølmentari enn upprunafólkið, berbar, sum gjørdu uppreistur ímóti nýggju valdsharrum sínum. Arábar settu skjótt bæði mál sítt (arábiskt) og átrúnað sín (islam) í gildi í Libya.
Libya hevur mark við Tunesia og Algeria í vestri, Niger og Kjad í suðri, og Egyptaland og Sudan í eystri.
Innihaldsyvirlit
Søga[rætta | rætta wikitekst]
Upp ígjøgnum tíðirnar hevur tað staðið undir rómverskum, býsantinskum, arábiskum og turkiskum yvirvaldi, og frá 1911 til 1943 var Libya italskt hjáland. Mong fornminni eru í Libya úr teirri tíðini, tá ið landið var undir fremmandum yvirvaldi. Har eru m.a. ein av best varðveittu rómversku toftunum í Norðurafrika, fornaldarbýurin Leptis Magna við torgi, vatnleiðing og uttanduraleikpalli. Fønikar bygdu havnabýin um 800 f.Kr., og gjørdist hann miðdepil í handlinum við Afrika. Seinni varð hann partur í Rómverjaríki, til arábisku innrásina í 7. øld., tá ið býurin fór til grundar.
Libya varð fyrsta land í Afrika, sum fekk sjálvstýri eftir annan heimsbardaga. Tað varð í 1951.
Landafrøði[rætta | rætta wikitekst]
Við Miðjarðarhavsstrondina ímillum Egyptaland og Algeria er triðstørsta land í Afrika, Libya. Um 90 % av landinum er oyðimørk, so at bara ein smalur geiri fram við strondini er nýtiligt landbúnaðarlendi, har fólk liva av at halda geitir og seyð. Mesta øki í Útnyrðingsafrika er glóðheit oyðimørk - Sahara - sum tíverri veksur ógvuliga skjótt, tí at ov nógvur fenaður er uppiá í graslendinum í útryðjunum í oyðimørkini.
Politikkur[rætta | rætta wikitekst]
Libyski leiðarin seinastu 42 árini (1969-2011), Muammar Gadaffi, doyði 20. oktober 2011. Hann tók valdið í Libya við einum dreymi um at sameina alt Norðurafrika til eina arábiska tjóð. Men hann legði seg út við bæði grannalondini og Vesturheimin og endaði sum ein avbyrgdur einaræðisharri. Eftir hernaðarúbúgving í Stóra Bretlandi í eitt ár, fór Gaddafi í 1966 aftur til Libya. Trý ár seinni skipaði hann fyri einum friðarligum kvetti móti Idrisi kongi, sum var í Grikkalandi í heilsubótarørindum. Libyska kongshúsið varð avtikið, trónarvingin settur í húsavarðhald og Sosialistiska Arabiska Lýðveldið Libya lýst. Gaddafi tók sjálvur ræðið og lýsti stjórn sína sum eina samanrenning av arábiskum tjóðskapi og vesturlendskari vælferð, sum hann kallaði islamska sosialismu. Vælferð og útbúgving vórðu raðfest frammarlaga. Gaddafi setti eisini í gildi eina skipan við sonevndum islamskum siðsemiskodum - rúsdrekka og spæl um pengar vórðu forbjóðað. Eins og Mao í Kina skrivaði sína "Lítlu reyðu", sum sosialistiska lærubók, skrivaði Gaddafi sína "Lítlu grønu" sum hugsjónarligt ástøði undir sínum politikki.
Við tað at allir politiskir flokkar vórðu bannaðir í 1971, hevur øll andstøða ímóti Gadaffi verið stýrd úr útlondum. Av tí at Gadaffi hevur stuðlað yvirgangsfelagsskapum, hava lond í Vesturheiminum sett revsiatgerðir í verk ímóti Libya. Í t.d. apríl 1980 gav Gaddafi boð um at drepa allar libyskar andstøðingar uttanlands. Níggju libyar vórðu fyribeindir hetta tíðarskeiðið. Amerikanski forsetin Ronald Reagan metti Libya sum eitt "ránsmannabøli", m.a. orsakað av fíggjarligum stuðuli til yvirgangsfelagsskapir, og hann skýrdi Gaddafi "tann óða hundin í Miðeystri". Í 1986 skipaði Reagan fyri einum loftálopi á Benghazi og Tripoli, tá staðfest varð, at libyska stjórnin hevði skipað fyri bumbuálopinum á náttklubbin La Bella í Berlin, har tveir amerikanskir hermenn lótu lív og 260 fólk vórðu særd. Reagan ætlaði við nevnda loftálopi at drepa Gaddafi, sum mátti vera staddur á hernaðarstøð antin í Benghazi ella Tripoli. Men Libya fekk njósn um álopsætlanina, so tað eydnaðist Gaddafi í góðari tíð at leita sær skjól. Í 1988 sýtti Gaddafi fyri at útflýggja tveir libyar undir illgruna fyri at hava lagt til rættis Lockerbie-bumbuna, sum hetta árið kostaði 270 fólkum lívið, tá eitt ferðafólkaflogfar sprongdist yvir Skotlandi.
Men Muammar Gaddafi hevur við árunum vunnið sær betri umdømi í Vesturheimi, Ásia og eisini øðrum londum í Afrika; m.a. hevur hann fingið rós frá fyrrverandi suðurafrikanska forsetanum Nelson Mandela. At Gaddafi hevur vunnið betri umdømi í Vesturheimi skyldast m.a., at hann var ein av fyrstu muslimsku leiðarunum, sum fordømdi al-Qaeda. Í oktober 2002 átóku libyskir myndugleikar sær ábyrgdina av Lockerbie-yvirgangsgerðini og rindaðu stórt endurgjald. Í 2006 boðaði USA frá, at tað fór at knýta diplomatiskt samband aftur við Libya, um Gaddafi afturfyri lovaði at sleppa ætlanini at menna hópoyðingarvápn. Og tað gjørdi hann. Gaddafi oberstur hevur stjórnað Libya við harðari hond í meira enn fjøruti ár - umstøður, ið geva honum tann ivasama heiður at hava verið tann ríkisovastin í Afrika, ið longst hevur sitið við valdinum.
Libya fer at hava tá islamsku sharialóggávuna, og stýrisskipan landsins verður grundað á koranina. Tað kunngjørdi libyska tjóðarráðið í juli 2012. Ráðið legði afturat, at tað kemur ikki upp á tal at leggja spurningar um átrúnaðarlig viðurskifti út til fólkaatkvøðu [1]. Leygardagin 7. juli 2012 verður val í Libya, og hetta er tað fyrsta valið í landinum, síðani Muammar Gaddafi varð koyrdir frá í 2011. Í fyrsta umfarið skulu fólk velja eitt ráð, sum skal orða nýggja vallóg og lýsa tjóðartingsval innan eitt hálvt ár. Aftan á tjóðartingsvalið skal landið so hava nýggja stjórn. Tjóðarráðið, sum er sett saman av umboðum fyri ymsar uppreistrarbólkar, hevur stýrt Libya, síðani Gaddafi fall.
Mannarættindi[rætta | rætta wikitekst]
Mannrættindini í Libya hava ring kor. Níggju libiskir borgarar vórðu avrættaðir í apríl mánaði í 2012, uttan at grundgeving varð givin fyri hesum. Nakrir deyðadómar vórðu broyttir, um familjan rindaði eina stóra upphædd, og flóttafólk og innflytarar eru í fleiri førum blivin pínd. Mismunur verður í stóran mun gjørdur mótvegis kvinnum. Mismunur verður gjørdur í mun til arvareglur og hjúnaskilnað, og enn er eingin lóg gjørd um at verja kvinnur, sum hava verið fyri harðskapi heima [2][3].
Búskapur[rætta | rætta wikitekst]
Oljuvinna[rætta | rætta wikitekst]
Tá ið olja varð funnin í 1959, gjørdist Libya eftir fáum árum ríkt land. Síðan oljuvinnan tók seg upp, eru eisini mangir útlendingar komnir til Libya at arbeiða í oljuvinnuni. Oljuvinnan hevur alt at siga í libyska búskapinum, og 99 % av útflutninginum eru olja og gass. Áðrenn olja varð funnin, vórðu týdningarmestu útflutningsvørurnar jarn og sev. Mesta oljan verður vunnin í vestara parti í Libya, men landið eigur eisini oljuleiðir úti fyri strondina. So hvørt oljuvinnan er vaksin, eru býirnir vaksnir, har hevur verið nógv bygt, og vinnu- og tænastustøðið eru munandi batnað.
Fólkið[rætta | rætta wikitekst]
Um 84 % av fólkinum í Libya býr nú í býum. Frammanundan búði meginparturin á bygd og livdi sum flakkfólk og bøndur. Flestu fólk í Libya eru arábar, men fyri sunnan í landinum eru bæði tuaregar og berbar. Fólkið er skift sundur í ættarbólkar ella høvdingadømi. Ættarbólkurin er týðandi partur í samfelagnum og hevur politiska ávirkan. Fólkanøvnini siga ofta, úr hvørjum ættarbólki fólk eru. Uppreisturin, sum kyknaði í februar í 2011, hevur skift landið sundur við trimum mørkum, sum minna um tað í fornøldini. Í fornari tíð var ríkið skift sundur í tríggjar sjálvstøðugar landspartar, fólkaðir av hópatals ættarbólkum og stættum.
Næstan øll eru muslimar (97 %). Undan krígnum í 2011 vóru knapt trý prosent av libyska fólkinum kristin. Libyska fólkið, sum í høvuðsheitum er hóvligir muslimar, hevur sambært fleiri kirkjuleiðarum hildið fram við tolseminum mótvegis teimum kristnu, og kirkjurnar hava ongantíð fingið boð um at steingja ella flyta.
Fá fólkasløg hava lagað seg til at búgva í Sahara. Eitt av hesum harðbalnu fólkasløgum eru tuaregar, sum í øldir hava livað sum flakkfólk og eru gitnir fyri at fara langar leiðir ígjøgnum oyðimørkina á marknaðirnar við salti. Reiðdýr teirra er kamelur, og av honum fær fólkið eisini mjólk, kjøt, ull og húðir. Alt fleiri tuaregar gevast nú við at liva sum flakkfólk og búseta seg í býunum. Sumstaðni í stóru, kørgu oyðimørkini kemur vatn upp úr jørðini, og við hesar keldur, nevndar grønur, hava fólk sett seg niður. Her veksur væl, og landbúnaðurin hevur stóran týdning, men fólkið livir eisini av peningi frá skyldfólkum, sum arbeiða í býunum, og av at handla við keypmenn, ið koma hagar at keypa og selja. Fyrr vóru grønabygdirnar lívsneyðugir hvíldarstaðir hjá kamelkaravanum, ið fluttu vøru ígjøgnum oyðimørkina. Nú er mesti flutningurin við lastbili.
Keldur[rætta | rætta wikitekst]
- ↑ http://nrk.no/nyheter/verden/1.7511594
- ↑ http://genderindex.org/country/libya
- ↑ http://www.unhcr.org/refworld/country,,FREEHOU,COUNTRYREP,LBY,456d621e2,47387b6dc,0.html


text:
Fruktir
Fruktir hava verið dyrkaðar í øldir, og nú á døgum verða fleiri mió. tons dyrkað um árið. Summar fruktir nevna vit misvísandi grønmeti, til dømis graskar og grønt pipar. Í báðum hesum fruktunum eru nógv fræ. Vit nevna ofta rabarbur frukt, hóast vit bara nýta leggin. Allar blómuplantur, frá lítla spógvagrasinum til stóra eikitræið, hava einaferð verið lítið fræ. Í frænum er føðsla til nýggju gróðrarplantuna. Fruktin er ílatið, har fræini liggja vard, til tey eru búgvin og kunnu verða spjadd við vindi ella dýrum. Bananir, appelsinir, melónir, tomatir og nøtir eru dømi um fruktir. Sólber, appelsinir og aðrar fruktir eru sunn føði, tí tær hava í sær nøgd av C-vitamin, ið er alneyðug fyri heilsuna. Nøt er ein turr frukt við hørðum fræskali og hevur eittans fræ. Eikifruktin akarn, bókafruktin aldin og heslifruktin heslinøt eru nøtir. Valnøt er av røttum steinfrukt og paranøt fræ. Steinfruktir eru sevjumiklar, ektaðar fruktir eins og ber. Men mótsett berum hava tær ikki mong fræ, men harðan stein, sum fræið liggur í. Kirsuber, blommur og kokusnøtir eru dømi um steinfruktir. Rossaber eru samansettar steinfruktir.
Tað, vit eta av súreplinum, er sjálvur blómubotnurin. Súrepli er tí óektað frukt. Frægoymslan er inni í holdinum og er full av fræum. Perur og tyrniber eru vaksin á sama hátt. Tey verða nevnd kjarnafruktir. Fruktir verða nevndar eftir tí partinum í blómuni, ið búnast til høvuðspartin í fruktini. Ein ektað frukt búnast av kvennpørtunum, men í einari óektaðari frukt eru aðrir partar í blómuni eisini, til dømis blómubotnurin.


text:
Brúkari:Niceley
Vit eru eisini at hitta á Facebook. Øll, sum hava ein Facebook-profil, kunnu gerast fjepparar. Finn okkum á Facebook: trýst her.
Vælkomin á mína síðu. Eg eiti Nicolai. Eg eri føddur og uppvaksin í Noregi, men búgvi nú í Los Angeles, Kalifornia. Eg eri bæði norskur og amerikanskur ríkisborgari. Eg eri studentur, og eg lesi stjórnmálafrøði. Eg havi eisini arbeitt sum skrivari/intern fyri kongressmann Randall M. Hultgren (R-IL) í tí Amerikonsku Kongressini í 2012. Eg tosi norskt og enskt, eitt sindur av føroyskum og eitt pinkalítið sindur av týskum. Eg fekk áhuga í Føroyum í 2006, eftir at skúlin hevði havt eina verkætlan um Føroyar. Eg havi skrivað ella rættað 5000+ greinir á føroysku wikipediuni, har kanska USA, Jesus og Norra eru tær mest innihaldsríku. Enn havi eg brúk fyri leiðbeinning í føroyska málinum. Serliga við mállæruni. Um tú heldur teg kunna hjálpa mær við hesum, so kanst tú seta teg í samband við meg.
Eg havi altíð havt stóran áhuga fyri samfelagsviðurskiftum og havi altíð fylgt ógvuliga væl við tí, sum fer fram í samfelagnum. Harafturat kann leggjast, at eg eri áhugaður í landafrøði, djórafrøði, málfrøði, løgfrøði, politikki og samfelagstrupulleikum. Tað er helst størsta grundin til, at eg valdi at fara lesa stjórnmálafrøði. Stjórnmálafrøði verður lýst sum læran um politikk, men tað er ikki bert tað, sum útbúgvingin inniheldur. Vit hava eisini lærugreinar sum til dømis málfrøði, vistfrøði, støddfrøði og búskaparfrøði. Ein av mínum stóru áhugum er at ferðast, so at eg kann uppliva mentanir í øðrum londum og at møta øðrum fólkum. Hetta er eisini nakað, sum fer við nógvari av míni tíð. Trúgvin á mín Harra Jesus fyllir eisini nógv í mínum lívi. Eg havi verið virkin á føroysku Wikipediuni síðan 2006 og gjørdist umboðsstjóri tann 25. februar 2008. Eg bleiv embætisstjóri 14. mars 2011. Eg eri tann mest aktivi brúkarin á teirri føroysku wikipediuni. Hevur tú spurningar ella viðmerkingar til mín, ert tú vælkomin at seta teg í samband við meg á míni kjaksíðu. Vit hoyrast :)
Innihaldsyvirlit
Mítt íkast
Greinar
Eg havi skrivað ella rættað 5000+ greinir á føroysku wikipediuni. Her er nøkur dømir:
- Sambandsríki Amerika
- 2. veraldarbardagi
- Lýðveldið Kili
- Miðallívsævi
- Kongsríki Noreg
- Listi yvir heimins lond eftir íbúgvatali
- Bretland
- Menningarhjálp
- Føroyar
- Hávur
- Kongsríki Noreg
- Súgdjór
Nýggjastu greinarnar
- Sosialliberalisma 28. sept. 2014
- Merkantilisma 28. sept. 2014
- Alidjór 25. sept. 2014
- Forsetaskipan 24. sept. 2014
Verkevni
- Føroya søga, stovnseta 0 %
- Djóralívið í Føroyum, stovnseta 25 %
- Amerikonsk landafrøði, stovnseta 100 %
- Kyrrahavsoyggjarnar, gera betri 100 %
Ferðast
Eg elski at ferðast, og eg havi fleiri ferðamál í hyggju. Tað er sera áhugavert, at vitja so nógv ymisk lond, og læra um aðrar mentanir.
Eg havi vitjað
Landalisti
Statir í USA
Hjálp & vegleiðing
Tann Føroyska Wikipedia byrjaði tann 20. juni 2004 og í dag eru tað 12,413 greinir í tí Føroyska partinum av alfrøðini.
Snarvegir
- Kunning fyri nýbyrjarar.
- Hvussi ritstjórni eg eina síðu.
- Ofta settir spurningar.
- Set ein spurning í Undirhúsinum.


text:
Henda grein er grein nummar 100 á heimasíðunu Vencils. Hin 16. august, á 35 ára degi fyri deyða Elvis Aron Presley og á føðingardegi flóksfelaga mínum frá Sandoyar meginskúla, Jógvani horn, verður grein nummar 100 løgd út. Hundrað greinar eru ikki onki, og tá ið eg skrulli niður eftir øllum teimum 99 greinunum, síggi eg, at tær snúgva seg um alt frá yrkingaupplestri, ummælum, týðingum, málgreinum, glefsum, tíðindum, útgávum, minningarorðum, kjakum, virðislønum og til upptøkustubbar við yrkingaupplestri og smáfilmar.
Hundrað metrar er ikki so langt. Tað hevur tikið meir enn 100 minuttir at skriva hundrað greinar. Hundrað ár, harafturímóti, er heldur longur, enn hundrað metrar. Etur tú hundrað spikbitar, hevur tú (sambært Páli (ikki Joensen)) størri møguleikar at ganga kykur av silvuri, enn um tú etur hundrað epli. Hundrað er lutfalsliga minni enn hundrað.
Fyri hundrað árum síðani, í 1912, var Rasputin myrdur, og bara 40% av bretum dugdu at lesa (í dag duga 99%). Henri Seimet fleyg fyri hundrað árum síðani fyri fyrstu ferð frá London til París í einum strekki. Flúgvitúrurin tók tríggjar tímar. Royal Air Force varð stovnað í 1912. Rennilásið varð sett í klæði fyri fyrstu ferð. Fyri hundrað árum síðani varð Karsten Hoydal førddur (Ein grein her er skrivað um tað). Hundrað ár eru liðin, síðani Titanic sakk. Hundrað ár eru liðin síðani fyrstu kappsvimjingina á ólavsøku. Og fyri hundrað árum síðani fór Christian Matras í millum- og realskúlan í Havn, har hann hitti William Heinesen. Fyrsta føroyska stuttsøgusavnið, Glámlýsi, eftir Regin í Líð varð givið út í 1912. Rekordina á hundrað metra renning hevur Usain Bolt (9:58). Nógv er, sum hevur við hundrað at gera. Nógv meir er, sum ikki hevur við hundrað at gera.
Her fara vit at enda hesa grein nummar hundrað (100) við eini yrking eftir Sir Walter Rileigh:
Og eini eftir Robert Frost:
Og her er ein, sum Charles Bukowski hevur skrivað, og sum Tom Waits lesur:
Og Danny Boy:
Og Bruno K. Öijer:
Takk fyri, at tit vitja heimasíðuna og lesa Vencil.
Vinaliga
OMR & AÓD


text:
Hetta er ikki nógv, tá ið hugsað verður um, at býur, ljóð, yrkingar og tónleikur og luktur og alt blandast saman til eina stóra upplvingarsama fyllu. Hetta eru bara løtumyndir frá eini ógvuliga góðari plátuframløðu, sum varð hildin í Steinprenti í kvøld.
Túrurin á veg oman í sól og summari. Nógv verður bygt í Havnini.
Kioskin hjá Astu er tó altíð tann sama. Sumt er ikki heilt forgeingiligt.
Likka á flogi undir hálvum mána.
So er borðreitt við øllum góðum, og klárt er til upplestur og plátuútgávu.
Tað eru hesi bæði, Lasse Thorning Jæger og Lív Maria Róadóttir Jæger, sum hava gjørt tónleik og skriva orð.
Sunleif Rasmussen hugleiddi um tónleik, ljóð og um plátuna, sum vit skuldu hoyra.
Ein megnarkvinna, listakvinnan Ebba Hentze og Oddvá Nattestad vóru komnar at lýða á.
Mikrofonin býðar.
Parið hevur stett seg, og eru farin at lesa. Samrøðan millum ljóð, tónleik og orðini er farin í gongd.
Nógv fólk var og lurtaði.
Lív lesur upp, og pápi Lív er uttanfyri og trillar abbabørnini.
Lasse leggur nálina niður í skeringina.
Eftir upplesturin hevði sólin litað himmalin.
Rasmus gamli. Nógv hevur hann lagt oyrað til.
OMR


text:
Sáttmálin um heimsarvin
Heimsarvssáttmálin hjá UNESCO er góðkendur av 186 londum og harvið tann ST‐sáttmálin, ið flestir statir hava undirskrivað. Endamálið við sáttmálanum um heimsarvin er fyrst og fremst at vísa mentanar- og náttúruarv og at limalondini fara at arbeiða fyri at tryggja náttúru- og mentanarvirðini í lóggávuni. Málið er eisini at skapa eitt munadygt altjóða samstarv um at verja virðini til gleði og gangs fyri komandi ættarlið. UNESCO skilmarkar náttúru- og mentanararv vítt. Tað kunnu vera bygningar, náttúrufyribrigdi við jarðfrøðiligum, fagurfrøðiligum ella vísindaligum týdningi ella tað kunnu vera búøki hjá hóttum djóra- og plantusløgum. Mentanar‐ og náttúruarvur kunnu umfata minnismerki, bygningaverk, mentanarlandsløg og náttúruøki. Hann kann vera eitt bygningaverk, sum umboðar eitt týdningarmikið søguligt menningarstig, ella eitt náttúrufyribrigdi við einastandandi estetiskumella vísindaligumtýdning. Sambært skilmarking UNESCO kunnu virðini verða skapt av fólki, náttúruni ella í samanspæli millum náttúru og fólk. Tey støð, sum verða vald sum heimsins mentanar- og náttúruarvur, verða sett á listan hjá UNESCO yvir heimsarvin. Hvørt land, sum hevur tikið undir við sáttmálanum, hevur sjálvur ábyrgdina av at koma við nýggjum uppskotum til listan.
Í nevndini fyri heimsarvin sita umboð fyri 21 av limalondunum, og henda nevnd skal góðkenna uppskot til støð ella náttúruminni, sum skulu setast á listan. Limalondini skulu sum grundarlag fyri avgerðunum hjá nevndini gera uppskot um møgulig evni til heimsarvsstøð innan fyri teirra umdømi, sum uppfylla nevndarinnar krøv um einastandandi alheims virði fyri mannaættina. Hetta yvirlit verður nevnt tentativlistin. Tað verður sett sum krav, at eitt stað skal vera upptikið á tentativlistan, áðrenn tað kann tilnevnastsumheimsarvsstað. Áðrenn nýggj uppskot verða viðgjørd av nevndini, skal gerast ein víðtøkin eftirmeting av teimum, og hesa eftirmeting gera serkønir NGO-ar - IUCN á náttúruøkinum og ICOMOS á mentanarøkinum. Efirmetingin skal tryggja, at krav sáttmálans um dygd, avmarking og umsiting eru nøtað. Upptøka á listan yvir heimsarvin er ikki ein vernd í sjálvum sær, men hevur tað fyritreyt, at viðkomandi land bindur seg til at varðveita virðini í einum langtíðarhøpi. Sætta hvørt ár skulu økini verða kannað fyri at veita, um tey eru minkað í virði, og um umsitingin skal tillagast. Ein upptøka á listan yvir heimsarvin verður fatað sum ein serliga tignarlig viðurkenning og hevur ofta við sær økta ferðafólkavitjan. Vitja fleiri ferðafólk, kann tað hava við sær økta inntøku, men samstundis kann ferðafólkið ávirka virðini á skaðiligan hátt, eitt nú við sliti. Tað er eitt krav, at limalondini eru varug við henda trupulleika, tá ið tey vísa á øki, sum tey gjarna vilja hava við á listan yvir heimsarvin.
Norðurlond hava sett á stovn eina norðurlendska miðstøð (NWHF), sum skal styrkja felags átakið fyri at verja heimsins náttúru- og mentanararv. Stovnurin skal tryggja, at Norðurlond halda ásetingaarnar í sáttmálanum. NWHF samskipar norðurlendska átakið og arbeiðir saman við UNESCO um at stuðla tí parti av heiminum, sum er undirumboðaður á listanum yvir heimsarvin.
Í Føroyum hevur einki fingið World Heritage-status, men onnur støð í Danska Kongsríkinum hava:
- Danmark: Jellingsteinarnir og -kirkjan (1994), Kronborg (2000) og dómkirkjan í Roskilde (1995).
- Grønland: Ilulissat (2004). Ilulissat-ísafjørður er fyribils einasta landslag, sum er tilnevnt sum øki við heimsarvi í Grønlandi. Við at kanna jøklarnar hava granskarar fingið størri innlit í veðurlagið síðan seinastu ístíð.
Keldur[rætta | rætta wikitekst]
Dótturfelagsskapir : Altjóða verkamannafelagsskapur Sameindu Tjóða (ILO) | Undirvísingar-, Vísinda- og Mentanarstovnur Sameindu Tjóða (UNESCO)
Barnagrunnur Sameindu Tjóða (UNICEF) | Matvørufelagsskapur Sameindu Tjóða (WFP) | Heilsufelagsskapur Sameindu Tjóða (WHO)
Høvuðsstovnar: Aðalsfundurin • Trygdarráðið • Búskapar- og Almannamálaráðið • Altjóða Dómstólurin • Aðalskrivstovan • Tilsjónarráðið


text:
Brennur tú fyri KT?
Vit í Synack brenna fyri yrkinum og dáma væl avbjóðingar. Vit leita nú eftir tí rætta starvsfelagnum, ið brennur fyri KT og sum megnar, at veita eina góða tænastu har kundin er í miðdepilinum.Synack er
06.06.2016
Væl eydna tiltak
Tiltakið "Tá vitan gevur úrslit", sum var hildið á Panorama á Hafnia, var ætla sum ein íblástrar dagur fyri leiðslur. Fokus var á, hvussu KT kundi gagnnýtast á besta hátt og verða við til, at
09.05.2016
Tá vitan gevur úrslit
Samstarv millum Leiðsluhúsið, E7 SynackVitan er avgerðandi um ynski er at betra um raksturin ella fyri at vera førandi á sínum øki, men hvussu skal hetta skipast?Í dag er KT kjarnan í virkseminum


text:
Orð: H. Kingsbury
Lag: S. E. Lorenz
Týtt: Victor Danielsen
1. Latum oss sameint syngja her: Frelsa frí!
Songurin hjá Guds børnum er: Frelsa frí!
Sleppið nú tí, som forða man, So oss Guds Andi fylla kann,
og vit við songu æra hann: Frelsa frí
Niðurlag: Frelsa frí, frelsa frí!
Latum oss sameint syngja her: Frelsa frí!
2. Syngið nú glað úr hjartans grund: Frelsa frí!
Ljóði við frøi hvørja stund: Frelsa frí!
Blóðið úr synd oss hevur loyst, Andin ber okkum ljós og troyst,
hevur í hjartað gleði oyst; Frelsa frí!
3. Kristus jú várar syndir bar; Frelsa frí!
Við honum arv hvørt Guds barn fær; Frelsa frí!
Og um hin óndi herjar á, Hann er vár hjálp og verja tá;
Trygt vit til Himmallandið ná; Frelsa frí!


text:
Abbey Road (LP)
Hetta er seinasta plátan Beatlarnir spældu inn. Let It Be, sum kom út í 1970, varð innspæld eitt hálvt ár undan Abbey Road. Allir sangirnir eru skrivaðir av Lennon/McCartney um einki annað er viðmerkt.
Innihaldsyvirlit
Mynd[rætta | rætta wikitekst]
Myndin av Beatles á Abbey Road er helst ein hin kendasta nakrantíð. 9. august 2009 klokkan 10.35 eru fjøruti ár liðin, síðan hon varð tikin. Upprunaliga Abbey Road myndin er ein av átta myndum, sum er varðveitt. Talan var um eina røð av myndum, ið vóru tiknar henda fyrrapart fyri fjøruti árum síðan, men bert átta eru framvegis til. Teir fýra limirnir í Beatles, John Lennon, Ringo Starr, Paul McCartney og George Harrison, fóru úr upptøkuhølunum í Abbey Road 3 í London henda fyrrapart í 1969. Teir vóru júst lidnir at spæla inn tað, sum skuldi vísa seg at vera síðstu innspælingar, teir fýra gjørdu í felag. Á gøtuni uttanfyri stóð myndamaðurin Iain Macmillan (20. oktober 1938 - 8. mai 2006) til reiðar á einum lítlum palli, meðan ein løgreglumaður støðgaði ferðsluni. Í úti við fimtan minuttir gingu beatlarnir aftur og fram eftir gonguteiginum, meðan Macmillan tók myndir. Ein av hesum myndum gjørdist so forsíðan á einari av heimsins kendastu plátum.
Spælilisti[rætta | rætta wikitekst]
Síða A[rætta | rætta wikitekst]
- Come Together
- Something (George Harrison)
- Maxwell's Silver Hammer
- Oh Darling
- Octopus's Garden (Richard Starkey)
- I Want You (She's So Heavy)
Síða B[rætta | rætta wikitekst]
- Here Comes The Sun (George Harrison)
- Because
- You Never Give Me Your Money
- Sun King
- Mean Mr Mustard
- Polythene Pam
- She Came In Through The Bathroom Window
- Golden Slumbers
- Carry That Weight
- The End
- Her Maesty


text:
Tølini
Sí øll tølini frá seinasta drátti á slóðini her: V4.fo (letur upp í nýggjum kaga)
Um sendingina
V4 er bingospælið í útvarpinum hjá Kringvarpinum, ið er á skránni fríggjamorgun klokkan 9:45 Til ber at keypa seðlar til dráttin gjøgnum fartelefon, internetið og á sølustøðunum kring landið.
Fýra tøl eru á hvørjum seðli, og ein vinnur, um øll tølini verða drigin í sendingini ta vikuna seðilin er keyptur. 14 tøl av 100 verða drigin hvørja viku.
Upphæddin í puljuni valdast hvussu nógvir seðlar eru seldir vikuna frammanundan. Vinningurin verður býttur út millum tey, ið hava øll fýra tølini.
Tá vanligi V4-drátturin er drigin, verða allar kúlurnar koyrdar í aftur rulluna og ein kúla drigin - Gulltalið. Um ein vinnaraseðil í vanliga dráttinum eisini hevur hetta talið, tá vinur hann Gullnámið.
Eisini eru eykavinningar at vinna.
Søgan
V4 kom í lag, tí fíggjarligu umstøðurnar hjá Útvarpi Føroya vóru ov ringar í sekstiárunum. Útvarpsleiðslan kom tí við einum uppskoti til Føroya Landsstýri um at loyva útvarpinum at hava egnan happadrátt til frama fyri útvarpið, og varð hetta játtað.
Fyrsti dráttur var 29. november 1969. V4 vísti seg at vera eitt heppið átak. Undirtøkan var stór, og pengarnir fóru at renna inn í kassan hjá útvarpinum. Pengarnir vórðu nýttir til nýtt útvarpshús, tøkni, fleiri starvsfólk og annað.
Tað, sum serliga birti upp undir áhugan fyri V4, vóru undirhaldssendingarnar, sum farið varð undir saman við V4-dráttinum. Landsins fremstu sangarar, tónleikarar, sjónleikarar, yrkjarar, høvundar og fleiri gjørdu V4-sendingarnar til útvarpsins best umtóktu sendingar nakrantíð.
Spælireglur
Farseðlar
Tú kanst keypa V4-seðlar um fartelefoninia - eisini tá tú er uttanlands, men minst til ikki at brúka landakotuna, einans 1911.
Í einum SMS-boðum skrivar tú: V4 og sendir tey til: 1911. Tú fært síðan tínar V4-seðil sendandi í einum SMS boðum.
Hesir V4 seðlar kosta 27 kr. umframt SMS gjaldið. Tú rindar fyri seðlarnar um telefonrokningina ella burtur av talutíðarkortinum.
Seðlar kunnu keypast til fríggjamorgun kl. 9:15. Sølan til næsta drátt byrjar kl. 10:00 fríggjamorgun. Hvør telefon kann keypa upp í tríggjar seðlar til hvønn drátt.
Er tað ein fartelefon, ið hevur vinnaraseðilin, fær vinnarin SMS-boð um, at hann hevur vunnið. Vinningin eigur tann, ið stendur fyri fartelefonini.
Spælir tú við fleiri seðlum gjøgnum fartelefonina, er lætt at fylgja við. Send eini SMS-boð við tekstinum V4 S til 1911. So sært tú tínar seðlar á fartelefonini.
Fastir seðlar
Tú kanst keypa tær fastar V4 seðlar um fartelefonina.
Í einum SMS boðum skrivar tú: V4 F1, og sendir tey til: 1911. So fært tú hvønn fríggjadag kl.12 tín fasta V4 seðil í einum SMS boðum.
Tú kanst hava upp í 5 fastar V4 farseðlar. Tá skrivar tú F2, F3, F4 ella F5.
Tú kanst ógilda bíleggingina av tínum fasta V4 seðli við at skriva: V4 F0 í einum SMS boðum og senda tey til: 1911.
Online Keyp
Her ber til at keypa V4 seðlar online: Keyp V4-seðlar online (letur upp í nýggjum kaga)
Senditíð
Drigið verður hvønn fríggjamorgun klokkan 9:45.
Seinasta freist at keypa seðlar við fartelefon ella á v4.fo er fríggjamorgun klokkan 9:15. Seinasta freist hjá sølustøðum at lata seðlar inn er hósdag klokkan 15:00


text:
Danielsen
Danielsen er eitt norðurlendskt eftirnavn, tað er 14. vanligasta eftirnavnið í Føroyum. Eftirnavnið merkir Sonur Daniel.
Innihaldsyvirlit
Kend fólk sum eita Danielsen:[rætta | rætta wikitekst]
Føroyingar[rætta | rætta wikitekst]
- Arnbjørn Danielsen, rithøvundur.
- Atli Danielsen, fótbóltsleikari.
- Dánjal Pauli Danielsen, rithøvundur og politikari.
- Dánjal Pauli Danielsen, kongsbóndi og politikari.
- Joen Danielsen (Kvívíks Jógvan), yrkjari.
- Kristina Háfoss (fødd Danielsen), økonomur og politikari.
- Páll Danielsen, sjónleikari og raddaleikari.
- Steffan Danielsen, listamaður.
- Trygvi Danielsen, rithøvundur og tónleikari.
- Victor Danielsen, trúboðari, rithøvundur og bíbliutýðari.
Danir[rætta | rætta wikitekst]
- John Danielsen, fótbóltsleikari
Norðmenn[rætta | rætta wikitekst]
- André Danielsen, fótbóltsleikari.


text:
Orð og lag: Blátt Gras
Verðin dregur meg til sín,
lokkar og lumpar meg at sær.
Spennandi og hon er fín,
nú hon opnar fyri mær.
Men ikki alt sum eygað fær at sjá,
ikki alt sum er at fá.
Er eydnan her í hesi verð,
nei eydnan hon er ikki her.
Um eg lati standa til,
hugur mín meg leiða skal.
Endi eg har verðin vil,
tað fer ei at ganga væl.
Endurnýggja huga mín,
Harri mín eg biði teg.
Umskapa tú vilja mín,
so eg gangi rættan veg.
Tí eg vil royna vilja Guðs hvønn dag,
eg vil leggja meg á knæ.
Eydnan hin sanna hon er her,
tá bønin upp til Himmals fer.


text:
Vjetnam
Vjetnam (vjetnamesiskt; Cộng hòa Xã hội Chủ nghĩa Việt Nam) er eitt land í Suðurásia. Vjetnam hevur 87,3 mió. íbúgvar.
Innihaldsyvirlit
Landafrøði[rætta | rætta wikitekst]
Londini ið avmarka Vjetnam eru Kambodja, Kina og Laos. Náttúran í Vjetnam er stórsligin við teimum stóru Mekong-áarósunum, kálksteinafjøllunum í Halong-víkini, longu strandaøkjunum, grønu rísakrunum og fjallasíðunum kløddum við teak-trøðum. Høvuðsstaðurin í Vjetnam eitur Hanoi, men hetta er ikki tann størsti býurin. Størsti býurin í Vjetnam eitur Ho Chi Minh City. Náttúran í landinum er ógvuliga ymisk alt eftir hvar í landinum tú ferðast. Hetta kemst m.a. av at suðurlendska veðurlagið er tropiskt, meðan norðurlendska veðurlagið er eitt sindur meira svalligt. Vjetnam hevur eitt tropiskt monsun-veðurlag. Tríggir fjórðingar av landinum eru klæddir við fjøllum og brekkum, meðan síðsti fjórðingurin liggur rundan um tær báðar høvuðsáirnar Song Hong og Mekong. Framvið næstan øllum landinum og áarósunum eru fult av grønum rísakrum.
Regiónir í Vjetnam[rætta | rætta wikitekst]
Vjetnam hevur 8 regionir:
- Tây Bắc Bộ
- Đông Bắc Bộ
- Đồng Bằng Sông Hồng
- Bắc Trung Bộ
- Nam Trung Bộ
- Tây Nguyên
- Đông Nam Bộ
- Đồng Bằng Sông Cửu Long
Fólkið[rætta | rætta wikitekst]
Tríggir fjórðingar av vjetnamesarum búgva á bygd. Av tí at fá eiga bil, og bara ein høvuðsjarnbreyt er í landinum, er tað ógvuliga sjáldsamt, at bygdafólk fara til stóru býirnar Hanoi ella Ho Chi Minh. Mesta fólkið býr í smáum bygdum og livir sum jarðyrkisfólk og verkafólk. Húsini eru smá og stoypt upp, laðað av múrsteini, ella av viði og takt við hálmi og pálmabløðum. Í flestum húsum eru tvey rúm; annað er køkur og borðstova í einum, hitt sovikamar. Vatn er ikki lagt inn í húsini, tað verður borið úr brunninum ella undan lækjuni, sum er tætt við húsini. Í flestum bygdum er ravmagn, og summi fólk hava sjónvarp.
Fyrr doyðu so mangir nýðføðingar í Vjetnam, stutt eftir at teir vórðu føddir, at foreldrini hátíðarhildu ikki, at barnið var føtt, men bíðaðu, til tað var fýra vikur gamalt. Hesin siður verður enn hildin. Tá ið barnið verður ársgamalt, halda foreldrini dagin, ið verður nevndur thoi noi. Tey halda eini fjøl við ymsum lutum framman fyri barnið. Tann lutur, barnið tekur í hondina, sigur, hvat tað fer at gera, tá ið tað er tilkomið.
Tá ið kríggið var av, royndu mangir vjetnamesar at rýma av landinum at leita eftir arbeiði ella av ótta fyri, at søkt varð at teimum. Tey hildu til havs í báti og vónaðu at sleppa til Vesturheimin um Hongkong, Maleisia ella Singapor. Eftir kríggið og fram til 1980 flýddu hálv mió. Færri fólk flýddu, tá ið grannalondini fóru at senda flýddar vjetnamesar heimaftur.
Í flestum stórbýum í heiminum er bilurin vanligur á vegnum; men í Vjetnam er tað súkklan. Heilt fáir vjetnamesar eru so múgvandi, at teir hava ráð at keypa bil, og tí súkkla næstan øll til arbeiðis ella til handils. Í trokingartíðini á morgni og á kvøldi eru gøturnar í Ho Chi Minh- býi og øðrum stórbýum fullar av fólki á súkklu, sum ringja við klokkunum og rópa á hini, ið súkkla og ganga, um ikki at vera fyri.
Fólk liva mest av frukt og grønmeti, ið tey sjálvi dyrka á gørðunum. Kjøt verður bara etið um høgtíðir.
Búskapur[rætta | rætta wikitekst]
Hvønn dag í 13 ár bóru fjølmiðlar um allan heim tíðindi frá ræðuliga Vjetnamkrígnum, sum var ímillum kommunistiska Norðurvjetnam og Suðurvjetnam, ið amerikanarar stuðlaðu. Tá ið kríggið endaði í 1975 við Norðurvjetnamesiskum sigri, var landið púra niðurundirkomið og útarmað, og mong fólk royndu at sleppa sær av landinum. Mong teirra, ið flýddu í báti, doyðu á ferðini av sjúku ella gingu burtur. Bátarnir vóru mangan so ovfyltir, veikir og vánaligir, at teir sukku. Nú verður landið umrøtt, tí at tað ber skjótt framá búskaparliga. Búskaparfrøðingar hava kallað landið "tikaran á súkklu", tí búskapurin er sterkur, men fólkið er fátækt, og einasta akfar, tey hava ráð at keypa, er súkkla. Útlendskar fyritøkur gera íløgur í nýggjan ídnað, og ferðafólk vilja nú aftur.
Tveir triðingar av landbúnaðarjørðini í Vjetnam standa undir í vatni meginpartin av árinum; men tað er við vilja, tí at lendið verður nýtt til rísakrar. Í regntíðini floymir vatnið yvir rísmarkirnar, ið verða byrgdar við lágum vøllgarðum, so at vatnið rennur ikki burtur. Tá ið fjarar, koma runutu rísmarkirnar undan. Sáðað verður við hond; tað er konufólkarbeiði. Tveir til tríggjar mánaðir seinna verða rísakrarnir skornir.


text:
Hebreararbrævið
Hebrearabrævið er einasta brævið í N.T., ið slættis ikki hevur upplýsingar um høvundin. Í sambandi við kanónavmarkingarnar, so var Hebrearabrævið leingi uppi í teimum brøvunum, ið nógv varð kjakast um, júst tí at menn vístu ikki, hvør høvundur hevði skrivað tað. So við og við vann tann hugsan tó fram, sum kirkjan eystan fyri leingi hevði hildið, at Paulus var maðurin, ið skrivað hevði Hebrearabrævið. Mangur hevur tó ivast um hetta. Hóast líkskapur er ímillum Paulusar brøv og Hebrearabrævið, so tykist tó munur at vera. Víst verður tá til, at Paulus ongantíð kom fram sum hin ónevndi, og at mál og stílur líkjast frá Hebrearabrævinum, eisini at í frálæru hansara skorta fleiri av teimum táttum, ið eru í Hebrearabrævinum o.a. Er tað tá ikki Paulus, ið skrivað hevur Hebrearabrævið, hvør man tá hava skrivað? Longu í fornkirkjuni talaðu menn um, at Barnabas var høvundurin. Hann var hjálparmaður Paulusar og kunnigur í hugsan og læru Paulusar, og okkurt man vera í Hebrearabrævinum eftir Paulus. Her hevur Barnabas kanska verið millumgongurnaður. Og so var hann levitur, og man hava havt stóran áhuga fyri offurtænastuni í G.T., sum Hebrearabrævið ber vitnisburð um. Umframt hevði hann náðigávuna at áminna, sum nógv er virksom í Hebrearabrævinum.
Men aðrar hugsanir eru eisini. Martin Luther helt til dømis, at Ápollus hevði skrivað Hebrearabrævið. Ápollus hevði eisini góðan kunnleika um Paulus. Í Áps. 18,24 verður hann nevndur sum a) jødi, b) úr Aleksandria, har Septuaginta varð til (og tað er júst Septuaginta, ið tikið verður burtur úr í Hebrearabrævinum) og c) hollan kunnleika viðvíkjandi skriftunum. Alt hetta hóskar væl um høvundin, sum skrivað hevur Hebrearabrævið. Hann má hava verið jødi og væl kendur við Septuaginta og eisini havt kunnleika um og innlit í G.T.. Eisini aðrir av hjálparmonnum Paulusar hava verið skotnir upp sum høvundar: Lukas, Silas, Akvila og Priskilla o.s.fr. Vit kunnu neyvan koma longri enn til tað úrslit, a) at Paulus sjálvur hevur skrivað Hebrearabrævið, men b) helst vorðið skrivað í einum Paulusarfylgi. Eru vit ikki nøgd við hetta tunnliga úrslit, kunnu vit ugga okkum við, at Origenes, kirkjufaðir, í 3. øld eftir gjølliga kanning varð noyddur at viðganga: "Hvør ið skrivað hevur Hebreararbrævið - tað veit bara Gud" [1].
Hebrearabrævið má verða vorðið til fyri ár 96, tí tá verður tikið upp eftir tí í 1. Klæmintsbrævi. Summi halda, at tað kanska er skrivað fyri ár 70, tá ið Jerúsalem varð oyddur, og templið lagt í oyði. Tað tykist, at templið enn var brúkt, tá ið brævíð varð skrivað (samb. 8,4; 9,8-9.25; 10,1-3; 13,10). Tað er tó eisini møguligt, at rithøvundurin ber fram próvgrundir sínar eftir, hvussu tempultænastan í G.T. er lýst, og hevur hann ikki fyrilit fyri støðuni, sum hon er í løtuni. Óivað er brævið skrivað onkuntíð í SO-árunurn.
Tað er støðan hjá hebreum, ið er tann veruliga atvoldin til, at brævið varð skrivað. Vit fáa at vita, at tey hava tikið við trúgv, eftir at evangeliið í fyrstuni varð boðað, og at tey hava fingið fastan andligan grundvøll at standa á, eisini at tey vóru fús at tola líðingar fyri gleðiboðskapin. Mangt bendir tó á, at tey vóru um at falla í fátt.


text:
Søga 89: Jesus reinsar templið
HER sær Jesus illur út, heldur tú ikki? Veitst tú hví hann er so illur? Tað er tí hesir menninir í templinum eru so grammir. Teir royna at vinna sær nógvar pengar frá fólkinum ið kemur at tilbiðja Gud.
Sært tú allar oksarnar og seyðirnar og dúgvurnar? Menninir sita beint her við templið og selja dýrini. Hví? Tí ísraelsmenn skulu brúka dýr tá teir ofra til Gud. Men sølumenninir í templinum hugsa mest um at vinna sær pengar.
Guds lóg kravdi at ein ísraelsmaður skuldi ofra til Gud tá hann hevði borið seg skeivt at. Eisini aðrar tíðir áttu ísraelsmenn at ofra til Gud her við templið í Jerúsalem. Men hvaðani fekk ein ísraelsmaður dýrini til offrini?
Summir ísraelsmenn áttu sjálvir fuglar og onnur dýr teir kundu ofra. Men nógvir áttu eingi dýr. Og summi búðu so langt burturi at tað ikki bar til hjá teimum at hava dýrini við sær heilt til templið í Jerúsalem. Tí fóru teir higar til templið og keyptu dýrini teir skuldu brúka. Men sølumenninir kravdu alt ov nógvar pengar fyri tey. Teir snýttu fólk. Og annars áttu teir ikki at standa og selja her í templinum hjá Gudi. Vildu teir selja, kundu teir gera tað uttan fyri tempuløkið.
Tí verður Jesus so illur. Hann koyrir borðini um koll við øllum pengunum og teir fara í allar ættir. Úr reipi ger hann sær eisini ein koyril og rekur øll dýrini úr templinum. Við teir ið selja dúgvur sigur hann: ’Burtur við teimum! Haldið uppat at gera hús Faðirs míns til eina sølubúð!’
Nakrir lærisveinar hjá Jesusi eru við honum. Teir undrast tá teir síggja hann gera hetta. So minnast teir at Bíblian einastaðni sigur um Guds son: ’Kærleiki til Guds hús skal brenna í honum sum eldur.’ Ja, Jesus hevur stóran kærleika til Gud og tempul hansara, tí pínir tað hann at grammir menn misbrúka Guds hús.
Meðan Jesus er her í Jerúsalem til páskahøgtíðina, ger hann nógv undurverk. Aftaná fer hann burtur úr Judea og byrjar ferðina aftur til Galilea. Á vegnum kemur hann gjøgnum landið Samaria. Latið okkum vita hvat hendir har.
Jóhannes 2:13-25; 4:3, 4.


text:
Kanada
Kanada (enskt: The Dominion of Canada, franskt: Le Dominion du Canada) er heimins næststørsta land og hevur uml. 35 mió. íbúgvar. Høvuðstaðurin kallast Ottawa, og størsti býurin er Toronto. Almennu málini eru tvey í tali, enskt og franskt. Kanada hevur mark við USA og Grønland.
Innihaldsyvirlit
Søga[rætta | rætta wikitekst]
Fyrstu amerikanararnir komu úr Ásia um Beringssund fyri einum 50 000 árum síðan. Nú á døgum eru teir bara elalítil partur av fólkinum í Kanada. Í 19. øld vórðu mangir indiánar beindir í egin friðingarøki, tá ið niðursetufólkið hevði tikið jørð teirra. Evropearar hava sett seg niður í Kanada síðan í 16. øld, men í 19. øld fóru ógvuliga nógv fólk at flyta hagar. Atvoldirnar vóru mangan hørð kor, politiskt stríð, kúgan og átrúnaðaratsóknir, har tey búðu. Kanada dró fólk at sær, tí at har var ovmikið av bíligari jørð, og fólkinum varð lovað frælsi. Fyrstu niðursetufólkini búsettu seg á eysturstrondini, men fólk fóru vestureftir í 19. øld, so hvørt sum ídnaðurin menti seg.
Litirnir, reytt og hvítt, vóru viðurkendir sum almennir litir í Kanada í 1921. Kanadiar tóku flaggið til sín, sum sítt egna, 15. desember 1964. Almenna flagghátíin er 15. februar. 15. februar 1965 fór flaggið av barkastokki út í allan heim.
Kanada ætlar sær í 2013 at gera krav uppá Norðpólin og tað ríka havið har. Kravið verður sett fram í sambandi við at Kanada fer at søkja ST um munandi størri øki norðanfyri í Arktis. Kravið verður í stríð við bæði Danmark og Russland, sum bæði eisini fara at krevja rættindi til havið um Norðurpólin. Tey fara at grunda sítt krav við, at Norðpólurin liggur í teirra kontinentalsokkli [1][2].
Fólkið[rætta | rætta wikitekst]
Til um 1600 búðu bara indiánar og inuittar í Kanada. Fraklendingar vórðu fyrstu evropearar, sum settu seg niður í Kanada, men eftir drúgt stríð tóku bretar valdið í 1763. Sum tíðin leið, løgdu teir tað, ið eftir var av landinum, undir seg, so hvørt sum bretsk niðursetufólk fóru vestureftir og norðureftir.
Tilflytarar eru komnir í stórum tali til Kanada, helst úr Evropa, Ásia og Suðuramerika. Øll fóru ikki, tí at tey ætlaðu tað. Svarta fólkið í Kanada er ættað frá afrikonsku trælunum, sum við valdi vórðu fluttir til Norðuramerika frá 1619 til 1808 at arbeiða í lundunum. Trælahaldið varð ikki avtikið fyrr enn í 1865. Fyri ikki so langari tíð síðan vóru flestu fólk í Kanada ættað frá bretskum og fronskum niðursetufólki.
Flestu fólk av franskari rót, búgva í landslutinum Quebec. Næstafjølmentasta fólkaslagið er italiafólk – Toronto er fimtstørsti italski býur í heiminum. Seinastu tíðina eru mangir tilflytarar komnir úr Eysturevropa, Landsynningsásia og Suðuramerika.
Síðan 1970 hava myndugleikarnir roynt at fingið upprunafólkið upp í aftur kanadiska samfelagið, men mong teirra hava heldur viljað hildið fast við sína egnu mentan og siðvenju. Nýliga hava indiánar og inuittar ymsastaðni í Kanada vunnið mist rættindi aftur og hava fingið rætt til lendið hjá forfedrum sínum - Í 1999 fekk Nunavutlandið heimastýri.
Búskapur[rætta | rætta wikitekst]
Nú á døgum er Kanada framkomið ídnaðarland og eitt av ríkastu londum í heiminum. Viður, málmur og olja eru høvuðsstuðlarnir undir ídnaðinum. Kanada er ein av heimsins størstu búskapum og er limur í G7, sum er; sjey teir størstu búskapirnir í heiminum. Kríggj hevur ikki verið ímillum londini í Norðuramerika í yvir 150 ár. Stutt síðan samdust Kanada við USA og Meksiko um at taka av allar handilsforðingar og lata marknaðin upp fyri útflutningi hvør frá øðrum. Enn er tíðliga at siga, hvørja ávirkan NAFTA-avtalan hevur havt á búskapin í londunum.
Nakrir av teimum ríkastu og fátækastu landslutunum í Kanada eru í eystara parti í landinum. Landslutirnir Ontario og Quebec, sum eru við Stóruvøtn og St. Lawrenceflógva, eru ídnaðarmiðdeplarnir í Kanada og ógvuliga ríkir. Har býr eisini mesta fólkið í landinum. Landslutirnir á veðurringu og ómildu eysturstrondini eiga næstan eingi ráevni í jørðini, og seinastu árini hevur fiskiskapurin verið ógvuliga vánaligur á hesum leiðum. Av tí at veðurlagið er so harðført og jørðin kørg, gevur landbúnaðurin lítið av sær, tó er øðrvísi og mildari veðurlag við strendurnar longri suðuri og sunnarlaga í Ontario. Í landnyrðingsendanum á Erievatni, á markinum ímóti USA, er Niagarafossur; nógv ferðafólk koma at hyggja at stórbæra fossinum.
Grasfløturnar eru týdningarmesta landbúnaðarlendið í Kanada, mest verður velt av hveiti, og har er nógv neytahald. Aðrastaðni verður nógv frukt og grønmeti dyrkað. Súrepli eru týdningarmesta frukt í landinum. Ímillum Ontariovatn og Erievatn er fruktagóða lendið Niagara. Vøtnini verja lendið fyri kalda veðurlagnum norðaneftir, og tað hevur við sær, at til dømis perur, blommur, ferskur og kirsiber vaksa væl har á leiðini.
Mentan[rætta | rætta wikitekst]
Fyri einum 25 árum siðan peiggjaðu stórir sjónvarpskampar høgt upp um mangar húsatekjur í Kanada, teir skuldu taka ímóti sendingum úr USA. Kaðalsjónvarpi fyri at takka eru grefligu kamparnir tiknir niður; men mentanin úr USA hevur enn stóra ávirkan. Sjónvarps- og útvarpssendingar, tónleikur og bøkur haðan floyma inn í Kanada. Til tess at eggja fólki at verja egna mentan og kanadiska samleika sín hava myndugleikarnir játtað listafólkunum, útvarps- og sjónvarpsfeløgum, forløgum og filmslistafólkum nógvan pening.
Best dámdu ítróttir í Kanada eru íshockey og lacrosse.
Landafrøði[rætta | rætta wikitekst]
Kanada er næstastørsta land í heiminum. Tað er tveir fimtingur av norðuramerikanska meginlandinum, fimm tíðarsonur eru, og landið er skift sundur í tríggju landslutir og tvey meginøki. Tríðingurin av Kanada er norðan fyri Norðurpólkring, og har er javnan frost í jørðini níggju mánaðir um árið. Í hesum kalda og harðbalna landslagið, sum verður kallað frostmýrar, veksur bara mosi, gras og lágir runnar og smá trø. Syðri er stóri nálaskógurin. Tætt við markið í USA er tempraður leyvskógur, nálaskógur og víðar grasfløtur.
Miðskeiðis í Kanada og USA eru Stóru Grasfløturnar ella prerian, sum lendið eisini verður kallað (Stóru Grasfløturnar, ella á enskum Great Plains). Á hesum óføra víða lendið er heitt og turt um summarið og kuldi og kavi um veturin. Trø vaksa bara við áir og vøtn. Fyrr, tá ið fløturnar vóru albeittar við síðum grasi, gingu fleiri milliónir visundar har. Nú eru fløturnar veltar. Mesta grøðin er hveiti og mais.
Á markinum ímillum Kanada og USA eru eisini Stóruvøtn (ella á enskum Great Lakes). Hesi vøtn rúma um fimtingin av øllum vatni í heiminum. Bara Michiganvatn, vinstrumegin, er sunnan fyri markið. Ímillum vøtnini eru grivnar siglingarveitir, og samband er við St. Lawrenceá, sum rennur út í Atlantshav. Í Niagaraá, sum rennur úr Erievatni í Ontariovatn, eru hinir viðgitnu Niagarafossar (á enskum Niagara Falls).
Hóast Kanada er ovurstórt land, er tað eitt av teimum mest oydnu, tí at í stórum pørtum í landinum ber ikki til at búgva, og í miðal búgva bara 3 fólk á hvørjum km2. Næstan 75 % av fólkinum búgva tætt við markið ímillum Kanada og USA – I býum við Stóruvøtn og fram við St. Lawrenceflógva. Markið ímillum USA og Kanada er heimins longsta óvarda landamark. Fólkið, ið eftir er, býr í útróðrarbygdum við strondina, á gørðum og í smábýum inni í landinum. Í stórum pørtum í Kanada (helst í Útnyrðingspartinum og Yukon) liva fleiri dýr enn menniskju.


text:
Orð og lag: John Willard Peterson
Týtt: Árni Jacobsen
Upprunaheiti: No other song
1. Eg eigi dýran song, hann er um Jesus,
um Frelsaran, sum kom at bjarga mær,
sum greiddi gjaldið fyri mínar syndir,
tá har á krossi ofraður hann varð.
Niðurlag: Eg eigi dýran song, sum er um Jesus,
eg kenni lag, sum er um Golgata.
Við gleðitónum vil eg altíð siga
frá undrinum, á Golgata eg sá.
2. Um purpurkappa og um tornakrúnu,
um krossin har, ið dýra blóð hans rann,
ta tómu grøv og vón um afturkomu
eg syngi, til ein dag eg síggi hann.
3. Eg eigi dýran song, hann er um Jesus,
og tá ein dag eg eri komin heim,
í ævir har við endurloystum skarum
eg sama songin syngja skal við teim.


text:
4. PARTUR
Hví eru vit komin við eini nýggjari bíbliutýðing?
Í fleiri áratíggju brúktu Jehova vitni ymiskar bíbliutýðingar, sum tey eisini prentaðu og býttu út. Men so gjørdist okkum greitt, at tørvur var á eini nýggjari umseting, sum hjálpti fólki at „koma at kenna sannleikan“ meira nágreiniliga, sum Gud vil, at øll skulu. (1 Timoteus 2:3, 4) Tí fóru vit í 1950 at geva út partar av okkara Bíbliu á nútíðarmáli, New World Translation. Henda Bíblian er nágreiniliga og neyvt umsett til meira enn 130 mál. *
Tørvur var á eini bíbliu, sum var løtt at skilja. Mál broytast við tíðini, og í nógvum umsetingum eru ógreiðar og avoldaðar orðingar, sum eru ringar at skilja. Hartil eru fleiri eldri og meiri nágreinilig handrit komin undan kavi, og tað hevur givið eina betri fatan av hebraiskum, aramaiskum og grikskum bíbliutekstum.
Tørvur var á eini týðing, sum í trúfesti endurgav boðskapin frá Gudi. Heldur enn at loyva sær at broyta innblásta orð Guds, eiga bíbliutýðarar í trúfesti at endurgeva upprunatekstin. Og kortini stendur gudsnavnið, Jehova, ikki í teimum flestu bíbliutýðingunum.
Tørvur var á eini bíbliu, sum ber høvundinum heiður. (2 Sámuel 23:2) Navnið Jehova er sett í aftur New World Translation umleið 7000 ferðir, soleiðis sum tað stóð í teimum elstu bíbliuhandritunum. Eitt dømi er at síggja á myndini niðanfyri. (Sálmur 83:19) * Áralanga kanningararbeiðið, sum er farið fram, hevur givið okkum eina bíbliu, sum týðiliga endurgevur hugsanir Guds, og tað er ein fragd at lesa hana. Uttan mun til um New World Translation fæst á tínum egna máli ella ikki, so mæla vit tær til at lesa í Bíbliuni hvønn dag. — Josva 1:8; Sálmur 1:2, 3.
Hví mettu vit, at tørvur var á eini nýggjari bíbliutýðing?
Hvat eiga øll tey, sum vilja læra um Guds vilja, at gera hvønn dag?
^ par. 3 New World Translation er ikki týdd til føroyskt. Men tú kanst fáa nyttu av at lesa hana á øðrum málum.
^ par. 6 Í orðafrágreiðingini í Løggildu føroysku umsetingini frá 2006 stendur at lesa undir ’Harrin’: „Harrin í Gamla Testamenti av hebráiska orðinum adonaj, sagt um Guð. Navn hansara er Jahve, stytt Jah.“
LÆR MEIRA
Bíblian — ein bók frá Gudi
Hvussu kann Bíblian hjálpa tær at klára trupulleikar? Hví kanst tú líta á profetiirnar í henni?


text:
Feilur 40
Feilur 40 er ein feilkoda, ið aloftast verður nýtt í samband við feilum/trupuleikum við teldu.
Feilur 40 merkir í høvuðsheitum at feilurin er 40 centimetrar frá trupuleikanum. Er trupuleikin í telduni, ja so er feilurin 40 cm. frá telduna. Hetta passar væl saman við tí frástøðu ein brúkari vanliga situr frá sínari teldu og merkir hetta sostatt at feilurin liggur hjá brúkarinum av telduni, tvs. ein brúkarafeilur.
Upprunaliga varð setningurin nýttur innanhýsis í ravmagnsvinnuni, soleiðis kundin ikki føldi seg raktan í fall hann hoyrdi teknikarnir tosa um ein feilur 40. Í dag er setningurin tó so breitt kendur og hava aðrar vinnur, kanska einamest KT-vinnan, tikið hann til sín og er tað tí ikki gjørligt at nýta hann á sama hátt sum fyrr.
Ein Skipan 60-feilur er av sama slagi. Feilurin er 60 cm. (uml. eina armslongd) frá skipanini.


text:
Art Official Intelligence: Mosaic Thump
Art Official Intelligence: Mosaic Thump er fimta fløga útgivin av De La Soul, og fyrsta fløgan í 'Art Official Intelligence' ella 'AOI' røðini. Hon kom út heili fýra ár eftir teirra fyrru fløgu Stake Is High, sum ikki seldi væl, sjálvt um hon var væl umtókt, í hvussu er seinni. Í hesi atløgu komu 2 sangir ("Oooh" við Redman og "All Good" við Chaka Khan) á toplistan, sum spældi stóran leiklut í søluni hjá teimum. Haraftrat var Mosaic Thump nominerað til eina Grammy. Hip Hop broytist, mennist, veksur, og De La Soul vilja ferð eftir ferð vísa, at teir eru førir fyri at vera kreativir samstundis sum teir flyta seg við musikkinum. Stílurin broyttist nógv undir túsundáraskiftinum, til dømis vildu fólk hava nógvan bass, og tað hava teir eisini tikið við í AOI: Mosac Thump, sum tittulin indikerar. Nógvir gestir vóru við í fløguni, frá R&B tónleikarum til Old School hip hop til East Coast hip hop til Rap Rock tónleikarar.
Sangir[rætta | rætta wikitekst]
1. Spitkicker.com/Say R (Innleiðing)
2. U Can Do (Life)
3. My Writes (við Tash og J-Ro, báðir úr Tha Alkaholiks, og Xzibit)
4. Oooh (við Redman)
5. Thru Ya City (við D.V. Alias Khrist)
6. I.C. Y'All (við Busta Rhymes)
7. View
8. Set The Mood (við Indeed)
9. All Good? (við Chaka Khan)
10. Declaration
11. Squat! (við Mike D og Ad Rock úr Beastie Boys)
12. Words From The Chief Rocker (við Busy Bee Starski)
13. With Me
14. Copa (Cabanga)
15. Foolin'
16. The Art of Getting Jumped
17. U Don't Wanna B.D.S. (við Freddie Foxxx)


text:
Glas
Glas er eitt tilfar, ið vanliga er gjøgnumskygt og ikki serliga reaktivt, og orsakað av hesum verður tað nýtt til nógv ymisk endamál. Glas verður eitt nú brúkt í vindeygum, til at drekka úr, til goymslu og varveitan av veskum og matvørum, og í evnafrøði. Fólk hava altíð hildið glas vera vakurt tilfar, og tí hevur tað verið nógv brúkt innan brúkslist og list, t.d. brúkar føroyski listamaðurin Tróndur Patursson ofta glas tá hann prýðir bygningar, trappur o.a. Tað at framleiða glas er elligamalt, tað varð gjørt longu í bronsuøldini í Mesopotamia fyri nærum fimm túsund árum síðan, men tá var tað mest framleitt sum litaðar glasperlur. for snart fem tusen år siden, men da mest som fargede glassperler. Rómverjar høvdu eina rættiliga stóra framleiðslu av glasi, serliga av drekkisteypum og prýðislutum, tó brúktu teir ikki glas til vísund, brillur ella teleskop.
Vanliga er glas gjørt av kiseloksid (SiO2) sum eisini uppbyggir kvarts og sand. Kiseloksidið smeltar við 2.000 gradir Celsius. Vanliga skilja vit ímillum føst og flótandi evni, men glas er faktisk bæði og. Vanlig vindeygagløs verða gjørd av sandi, soda og kálk sum smeltast saman við umleið 1500 gradir Celsius. Eftir at tann flótandi glasmassin er køldur niður, storknar hann, men mótsatt fleiri øðrum sløgum av tilfari, so hendir hetta uttan at mýlini í glasinum verða læst først í einum krystalmynstri. Vit kunnu tí gott síggja glas sum eina vestu ið er undiravkøld.[1] Men tað er ein sera støðug veska, tí sjálvt um mýlini liggja hultur til bultur, so broytist struktururin í glasinum so at siga ikki.


text:
Jerúsalem
Jerúsalem ella Jorsalir (hebreiskt: יְרוּשָׁלַיִם ella Yerushaláyim, arábiskt: القُدس ella al-Quds) í Ísrael er heilagur býur hjá jødum, kristnum og muslimum. Innan fyri gamla býarmúrin er mesti halgidómur jødanna - Grátimúrurin, sum er tað einasta, ið er eftir av templi Sálamons.[tørvar keldu] Tætt við Grátimúrin er Tempulfjallið, haðan islamski profeturin Muhammed fór til himmals. Heilagasti staðurin hjá teimum kristnu er kirkjan á heilagu grøvini, har Jesus varð gravsettur, og haðan hann reis upp frá deyðum.[tørvar keldu] Tað var í Jerúsalem, at Jesus var krossfestur, og har doyði hann á Golgataheygnum, og tað var í Jerúsalem, at tann kristna kirkjan var stovnað fyrsta hvítusunnudag.[tørvar keldu] Tað hevur tí staðist stríð um, antin jødar einsamallir skulu ognast henda bý, og fleiri mæla til, at hann kemur at vera ein altjóða býur.[tørvar keldu]
-
-
Damaskusportrið í Jerúsalem.


text:
Skriv frá borgarstjórunum í Vágum
politikkur09-01-2017 - 13:02 - Jóanis Nielsen
Avtalan skal haldast - bummgjaldið skal burtur
Vit hildu, at vit umsíðir sóu ljósið í tunnilsmunnanum, men so komu tey køvandi boð, at Vágatunnilin skal gerast ein føst inntøkukelda hjá landskassanum.
Vágatunnilin og Norðoyatunnilin eru uttan iva millum bestu íløgur, landið hevur gjørt. Teir eiga ein týðandi leiklut í tí framtakssemi og virkisfýsni, sum er í landinum.
Vit hava síðstu tíðina hoyrt fleiri, sum onkursvegna vóru við í tilgongdini, tá farið var undir arbeiðið í Vágatunnlinum, siga, at politiska avtalan var, at tunnilin skuldi latast landinum, tá ið lánið var goldið.
Tað er tað, sum tunnilsnevndin í samráð við Vinnumálaráðið hevur arbeitt fram ímóti, og tað er fatanin, øll vágafólk, norðoyingar og føroyingar yvirhøvur altíð hava havt um verkætlanina.
Til dømis sigur Klæmint Weihe, fyrrverandi nevndarformaður í Vága- og Norðoyatunnilinum, soleiðis í FB-viðmerking: “Avtalað varð, at partafelagið við 160 mio. kr. í partapeningi skuldi latast landinum aftur, tá ið lánið varð goldið, og tunnilsgjaldið skuldi avtakast. Tað var ongantíð borið upp á mál, at partapeningurin skuldi gjaldast aftur - men at partafelagið skuldi latast landinum aftur.”
Hann staðfestir eisini í somu útsøgn, at tað ber ivaleyst til at finna hetta fram aftur í fundarfrásøgn í Vinnumálaráðnum.
Avtalan má og skal haldast. Tað altavgerandi er ikki at sleppa undan at rinda nakrar krónur fyri at koyra ígjøgnum tunnilin. Tað avgerandi er, at ein gjørd avtala verður hildin, og at vágafólk - og norðoyingar - koyra á vegum landsins undir somu treytum sum allir aðrir føroyingar.
Tí vilja vit so staðiliga heita á landsins politisku myndugleikar og leiðslu, at avtalan ikki verður brotin, sum segði, at tá ið tunnilin er goldin, skal hann handast landinum fyri einki, og bummgjaldið fella burtur. Tað er tað einasta rætta at gera.
Aimé Jacobsen, borgarstjóri í Sørvágs kommunu
Eyðdis Hartmann Niclasen, borgarstjóri í Vága kommunu


text:
13. Jan 2015
Ægir 40 ár Tann 12. januar 1975 var stovnandi aðalfundur av svimjifelagnum Ægir í Klaksvík. Fundurin var í gomlu fimleikarahøllini og har vóru umleið 150 fólk til fyrsta aðalfundin. Har var ymiskt á skránni, eitt nú bleiv navnið Ægir valt, sjá Gerðabók herundir....
21. Des 2014
Í kavaveðrinum hósdagin tann 18. desember skrivaðu stjórin í Norðoya Sparikassa Marner Mortensen og formaðurin í Ægir Símun á Høvdanum undir ein nýggjan trý ára sponsoravtalu. Við í samkomuni vóru eisini besti svimjarnir í Ægir og aftaná bleiv bjóða lagkaka, frugtdessert og kaffi á loftinum...
21. Des 2014
Stór svimjikapping var í Gundadalshøllini ígjár. Kappast var í 31 kappingum, sum bar navnið SMS jólasprint 2014.Havi ikki fingið úrslitalistan enn, men Ægir gjørdist X-mas Meistarar 2014 !! Vinningurin var eitt gávukort í part frá SMS og aftaná svimjikappingina fóru øll oman at shoppa...
11. Des 2014
Eftir dramatisku hendingina í Klaksvík Svimjihøll herfyri, hava 28 fólk verið til lívbjargingarroyndina, har øll hava verið ígjøgnum teknisku royndina og tey flestu hava verið ígjøgnum praktisku bjargingarroyndina í hylinum og á kantinum.Í gjárskvøldið hevði eg myndatólið við, har vit gjøgnumgingu Klaksvíkar Svimjihøll...


text:
Ein nýggjur miðil um skip og fiskivinnu
Fiskur.fo er ein nýggjur sjálvstøðugur miðil á Portalinum.
Fiskur.fo er ein vitanarmiðil við tíðindum, sjónbrotum, talgildum kortum, hagtølum, greiningum og databasum. Eisini er pallur til meiningar og kronikkir.
Byrjað verður í Føroyum og nærumhvørvinum. Seinni koma øll hini fiskivinnulondini við. Málið er føroyskt til føroyingar og enskt til útlendingar.
Byrjað verður við tíðindum. Greiningar og data verða lanserað leypandi.
Fiskur.fo er eitt samstarv millum Knassar og FAREC International.
Tíðindi eru ein ókeypis tænasta, meðan alt annað verður ein haldaraskipan.
Fiskur.fo er fyrsta frambrotið av fleiri ávegis hjá Knassum at menna Portalin til fleiri tænastur. Tað var 19. november 2014 at Fiskur.fo varð lanserað á Portalinum.
Vinarliga
Knassar, Niklái Nysted (tel 733330)
FAREC International, Óli Samró (tel 217895)
Meiningar
Meiningar er ein pallur til viðgerð av fiskivinnupolitikki, skipanum, búskapi og alt, sum hevur við fiskivinnu og skip at gera. Vinarliga gev títt íkast til kjakið. Tað er ein treyt, at navn er undir.
Vinarliga send títt íkast til oli@farec.nl
Títt íkast
Vinarliga kunna okkum, tá tit hava tíðindi at bera. Myndir eru altíð vælkomnar. Setið tykkum í samband við Kiran Jóanesarson, tel. 50 68 66, kj@knassar.fo.


text:
Jaguarur
Jaguarur (frøðiheiti - Panthera onca) er rándýr av kattarslag. Jaguarurin veiðir einsamallur í Amasonas frumskóginum, bæði á jørðini, uppi í trøunum og í vatninum. Hetta merkir, at hann etur bæði hjørtir, apur og skjaldbøkur. Hesin stóri køtturin hevur ongan, ið hóttir hansara veiðiøki. Skinnið á jaguarinum er soleiðis litt, at hann er ringur at síggja í gróðrarmikla frumskóginum.
Jaguarurin sníkir seg tætt at fonginum á sama hátt sum tikarin. Jaguarin bítur so fast, at tá ið hann drepur sín fong, bítur hann dýrið beinleiðis í høvdið heldur enn at bíta tað í hálsin. Jaguarur tekur nógv ymisk dýr, t.d. tapirar, froskar, fisk, leitidýr, gnagdýr og smáar keimanar, suðuramerikansk krokodilla.


text:
Orð og lag: Per-Olof (Pelle) Karlsson
Týtt: Flóvin Tyril
1. Sum eg líti inn í heimsins framtíð,
tykist lítið gott at vísa seg,
vónbrot, hatur allastaðni valdar,
men Gud talar eymliga við meg:
Niðurlag: „Hav treyst og statt stinnur,
hav treyst og statt stinnur,
eg eri við tær – við tær eri,
við tær eri, til her liðin er tíð!“
2. Hvussu skal eg krossins boðskap bera,
vinna sigur, sterkur standa her,
vera Kristi armur her út rættur,
nú, alt tað, ið rætt er, vanvirt er?
3. Álitsfullur, glaður tó eg ferðist,
eri hansara, og hann er mín,
einki kann meg vika, hann mær heldur,
gjøgnum alt hann varðar meg sum sín.


text:
6. desember
6. desember er dagur 340 í árinum í gregorianska kalendaranum (dagur 341 um skotár er). 25 dagar eru eftir av árinum. Dagurin kallast Niklasarmessa.
Hendingar[rætta | rætta wikitekst]
- 1917 - Tann 6. desember stoyttu franska ammunisjónsskipið Mont-Blanc og norska farmaskipið Imo saman í Halifax Havn. Í fyrsta umfari eydnaðist teimum 40 monnunum umborð á Mont-Blanc at sleppa av skipinum, men fáar minuttir seinni sprongdist ammunisjónsskipið. Umleið 2000 fólk lótu lív av spreingingini og um 9000 fingu skaða.
- 1917 - Finnland fær fullveldi frá Russlandi.
Føðingar[rætta | rætta wikitekst]
- 1874 - Andrias Christian Evensen (A.C. Evensen), føroyskur sóknarprestur (d. 1917)
- 1938 - Niels Pauli Danielsen, føroyskur prestur og politikari.


text:
The Dreams
The Dreams er ein føroyskur popp-, rokk- og punktónleikabólkur.
Innihaldsyvirlit
Søgan[rætta | rætta wikitekst]
Bólkurin varð stovnaður í 2004, men longu í 2003, áðrenn The Dreams var til, vóru Hans Edvard Andreasen og Heini Mortensen limir í einum øðrum punk bólki, sum nevndist Zink. Umframt teir báðar vóru tveir aðrir limir í bólkinum: Heðin Egholm Skov og Edmund í Garði. Heðin fór úr bólkinum í 2004 og í staðin bleiv Eirikur Gilstón Corfitz Andersen limur í bólkinum. Bólkurin Zink gav út fløguna "Totally Love Songs". Seinni í 2004 fór Edmund í Garði úr bólkinum. Hinir tríggir: Hans Edward Andreasen, Heini Mortensen og Eirikur Gilstón Corfitz Andersen avgjørdu at halda fram við bólkinum og broyttu navnið til The Dreams.
Í 2004 vóru teir so hepnir at vera útvaldir fram um fleiri túsund aðrar bólkar til at framføra í tónleikasending og kapping hjá sjónvarpsrásini MTV Europe, sum nevndist A Cut. The Dreams gjørdist nummar trý. Í 2005-06 flutt teir tríggir niður til Keypmannahavnar hvør í sínum lagi. Har hildu teir fram við bólkinum The Dreams. Í 2006 góvu teir út fløguna "Tazy", sum var ein endurnýggjan av føroyskum klassikarum. Ein av mest spældu og kendu sangum av tí fløguni var "Sasasa" sum Georg Eystan Á áður hevði sungið.
Í november og desember 2006 luttók The Dreams í altjóða tónleika kappingini Global Battle of the Bands. Teir gjørdist nummar trý í kappingini. Tað var her at bólkurin møtti teirra framtíðar framleiðara, tí ein av dómarunum var nevniliga danin Lars Pedersen, betri kendur sum Chief One. Í 2007 kom lítlibeiggi Eirik, Corfitz, við í bólkin. Í 2008 luttók The Dreams í donsku tónleika kappingini "Dansk Melodi Grand Prix" við sanginum La' mig være. Teir gjørdust nummar fýra.[1] Sama mánað góvu teir út fyrstu donsku fløgu teirra "Den nye By". The Dreams hevur givið út fleiri fløgur í Danmark, har teir sungu á donskum, bæði einkultar fløgur (single) og fløgur (CD). Í 2010 góvu teir eina fløgu út á enskum. Teir hava verið á tónleikaferð í Týsklandi, har teir eisini góvu út stakfløguna Under the Sun. Í desember 2010 vann The Dreams føroyska tónleikaheiðurslønina Planet Awards 2010 í bólkinum Ársins bólkur.[2]
Útgávur[rætta | rætta wikitekst]
Fløguútgávur í Føroyum og Danmark:
- 2006 - Tazy
- 2008 - Den Nye By
- 2009 - Den Nye By 09/Sakin Live
- 2010 - Revolt
Limir í bólkinum[rætta | rætta wikitekst]
- Hans Edward Andreasen
- Eirikur Gilstón Corfitz Andersen
- Heini Gilstón Corfitz Andersen
- Heini Mortensen


text:
Danjal av Rana 10.01.2017 (09:21)
Aftur stormur í morgin og ovurmorgin
Ein veikur hátrýstsryggur av vestri fer fram við okkum og hevur brúgvaløg við sær. Mikudagin til leygardagin blæsir køld luft við kavaælum inn yvir landið av útnyrðingi og norðri.
Í dag
Í dag verður andøvsgul upp í ein strúk av vestri, 8 til 13 m/s, seinnapartin stívt andøvsgul upp í hvassan vind, 10 til 15 m/s, sum mikukvøldið hækkar í ein útnyrðing. Yvirhøvur skýggjað og ælaveður, serliga í kvøld. Hitin millum 3 og 7 stig.
Í morgin
Stívt andøvsgul upp í hvassan vind av útnyrðingi, 10 til 15 m/s, sum øtlar upp í hvassan vind ella skrið, 15 til 20 m/s, um náttina upp í storm í hvirlunum, 25 m/s. Yvirhøvur skýggjað og ælaveður, sum frá líður við vátaslettingi ella kava. Hitin millum 2 og 5 stig, um náttina millum frostmarkið og 3 hitastig.
Hósdagin
Hvassur vindur ella skrið av útnyrðingi og norðri, 15 til 20 m/s, eitt skifti upp í storm, 23 m/s og í hvirlunum upp í hvassan storm, upp í 28 m/s. Um náttina makar hann vindin aftur niður í stívt andøvsgul upp í hvassan vind, 10 til 15 m/s. Yvirhøvur skýggjað og kavaælingur og hitin millum 1 kuldastig og 3 hitastig.
Fríggjadagin
Stívt andøvsgul upp í hvassan vind av norðri og útnyrðingi, 10 til 15 m/s, sum spakuliga makar niður í gul til stívt andøvsgul, 5 til 10 m/s. Samdrigið og kavaælingur og hitin millum 2 kuldastig og frostmarkið.
Leygardagin
Gul til stívt andøvsgul av útnyrðingi og norðri, 5 til 10 m/s, sum makar niður í lot til andøvsgul av ymsum ættum, 3 til 8 m/s. Yvirhøvur skýggjað og kavaælingur og hitin um frostmarkið.
Sunnudagin
Lot til andøvsgul av ymsum ættum, 3 til 8 m/s, sum øtlar út á seinnapartin. Í nátt verður stívt andøvsgul upp í hvassan vind, 10 til 15 m/s. Samdrigið og kavaæl og hitin millum 2 kuldastig og frostmarkið.


text:
UPPÍSKOYTI
Hvat orðini „sál“ og „andi“ veruliga merkja
HVAT hugsar tú, tá tú hoyrir orðini „sál“ og „andi“? Nógv halda, at hesi bæði orðini vísa til okkurt ósjónligt og ódeyðiligt innan í okkum. Tey halda, at hesin ósjónligi parturin av einum menniskja fer úr likaminum, tá tað doyr, og onkursvegna livir víðari. Av tí at henda fatanin er so vanlig, verða nógv bilsin, tá tey síggja, at hetta yvirhøvur ikki er tað, sum Bíblian lærir. Men hvat eru sálin og andin so sambært Guds orði?
ORÐIÐ „SÁL“ Í BÍBLIUNI
Latið okkum fyrst vita, hvat sálin er. Sum áður nevnt er meginparturin av Bíbliuni upprunaliga skrivaður á hebraiskum og grikskum máli. Tá bíbliuhøvundarnir skrivaðu um sálina, brúktu teir hebraiska orðið neʹfesh ella grikska orðið psykheʹ. Hesi bæði orðini standa meira enn 800 ferðir í Bíbliuni, og Ny Verden-Oversættelsen týðir tey altíð „sál“. Kanna vit, hvussu orðið „sál“ verður brúkt í Bíbliuni, síggja vit týðiliga, at grundorðini merkja (1) fólk, (2) dýr, (3) tað lívið, sum eitt menniskja ella eitt dýr hevur. Latið okkum hyggja at nøkrum skriftstøðum, har orðið verður brúkt í hesum trimum merkingunum.
Fólk. „Á døgum Nóa . . vórðu nakrar fáar — átta — sálir frelstar við vatni.“ (1 Pætur 3:20) Her stendur orðið „sálir“ uttan iva fyri fólk — Nóa, konu hansara, tríggjar synir hansara og teirra konur. Í Aðru Mósebók 16:16 standa ávísingar, sum vórðu givnar ísraelsmonnum í sambandi við at manna varð sankað. Sagt varð við teir: „Sanka nakað av tí . . . eftir talinum á teimum sálum, sum hvør tykkara hevur í tjaldi sínum.“ (Ny Verden-Oversættelsen) Talið á einstaklingum í hvørjari familju var altso avgerandi fyri, hvussu nógv manna skuldi sankast. Nøkur onnur dømi um, at Bíblian brúkar orðini „sál“ ella „sálir“ um fólk, eru at finna í Fyrstu Mósebók 46:18 eftir Løggildu Føroysku umsetingini, Josva 11:11, Ápostlasøguni 27:37 og Rómbrævinum 13:1, Ny Verden-Oversættelsen.
Dýr. Í skapanarsøguni í Bíbliuni lesa vit: „Gud helt fram og segði: ’Lat vøtnini yðja við hópi av livandi sálum og lat flúgvandi skapningar flúgva yvir jørðini eftir víða himmalinum.’ Og Gud helt fram og segði: ’Lat jørðina koma fram við livandi sálum eftir sínum slagi, húsdýrum og yðjandi smádýrum og villum dýrum jarðarinnar eftir sínum slagi.’ Og so varð.“ (1 Mósebók 1:20, 24, Ny Verden-Oversættelsen) Í hesum brotinum verða fiskar, húsdýr og vill dýr øll nevnd „sálir“. Fuglar og onnur dýr nevnast eisini sálir í Fyrstu Mósebók 9:10, Triðju Mósebók 11:46 og Fjórðu Mósebók 31:28 eftir Ny Verden-Oversættelsen.
Lív sum menniskja. Onkuntíð merkir orðið „sál“ tað lívið, ein hevur sum menniskja. Jehova segði við Móses: „Allir teir menninir, sum lógu eftir sál tíni, eru deyðir.“ (2 Mósebók 4:19, Ny Verden-Oversættelsen) Hvørjum lógu fíggindarnir hjá Mósesi eftir? Teir lógu honum eftir lívinum. Og áður í søguni, tá Rakul átti sonin Benjamin, stendur, at „sál hennara var um at fara út — tí hon doyði“. (1 Mósebók 35:16-19, Ny Verden-Oversættelsen) Rakul misti altso lívið. Hugsa eisini um orðini hjá Jesusi: „Eg eri góði hirðin; góði hirðin gevur sál sína fyri seyðin.“ (Jóhannes 10:11, Ny Verden-Oversættelsen) Jesus gav sál sína, ella lív sítt, fyri mannaættina. Í hesum skriftstøðunum sipar orðið „sál“ skilliga til lívið sum menniskja. Tú finnur fleiri dømi um hesa nýtsluna av orðinum „sál“ í Fyrru Kongabók 17:17-23, Matteus 10:39, Ny Verden-Oversættelsen, Jóhannes 15:13, Ny Verden-Oversættelsen, og í Ápostlasøguni 20:10.
Við framhaldandi lestri í Guds orði fært tú at síggja, at orð sum „ódeyðiligur“ og „ævigur“ ongastaðni í Bíbliuni verða sett í samband við orðið „sál“. Harafturímóti sigur Skriftin, at sálin er deyðilig, at hon kann doyggja. (Ezekiel 18:4, 20, Løggilda Føroyska umsetingin) Tí nevnir Bíblian heilt einfalt ein, sum er deyður, eina „deyða sál“. — 3 Mósebók 21:11, Ny Verden-Oversættelsen.
HVAT MERKIR ORÐIÐ „ANDI“?
Latið okkum nú kanna, hvussu Bíblian brúkar orðið „andi“. Summi halda, at „andi“ bara er eitt annað orð fyri „sál“. Men so er ikki. Bíblian ger greitt, at „andi“ og „sál“ hava hvør sína merking. Hvør er munurin?
Bíbliuhøvundarnir brúktu hebraiska orðið ruʹach ella grikska orðið pneuʹma, tá teir skrivaðu um hugtakið „andi“. Skriftin sigur sjálv, hvat hesi orðini merkja. Til dømis sigur Sálmur 104:29: „Tú [Jehova] tekur anda [ruʹach] teirra; tá doyggja tey og fara aftur í dustið.“ Og Jákup 2:26 sigur, at „likamið er deytt uttan anda [pneuʹma].“ Í hesum versunum sipar „andi“ altso til tað, sum ger likamið livandi. Uttan anda er likamið deytt. Í Bíbliuni verður orðið ruʹach tí ikki bert umsett „andi“, men eisini „kraft“, ella lívskraft. Í sambandi við vatnflóðina á Nóa døgum segði Gud til dømis: „Eg lati vatnflóðina við øllum vatni sínum koma yvir jørðina at týna alt hold undir himli, alt, ið hevur lívsins kraft [ruʹach] í sær.“ (1 Mósebók 7:15, 22) „Andi“ sipar altso til eina ósjónliga kraft, lívskraftina, sum gevur øllum livandi skapningum lív.
Sálin er ikki tað sama sum andin. Kroppinum tørvar andan fyri at virka — nakað sum einum útvarpstóli tørvar streym. Hetta kann eisini lýsast við einum berbarum útvarpstóli. Tá vit seta battarí í og tendra, ger orkan, sum er goymd í battaríunum, útvarpstólið ’livandi’. Men við ongum battaríi er tað deytt. Tað sama ger seg galdandi, tá vit taka stikkið úr einum útvarpstóli, sum er íbundið ljósnetið. Samsvarandi hesum er andin tann kraftin, sum gevur kroppi okkara lív. Og eins og streymurin ongar kenslur hevur, hevur andin heldur ikki, og hann kann ikki hugsa. Hann er ein ópersónlig kraft. Men uttan henda andan, ella hesa lívskraftina, ’doyggja vit og fara aftur í dustið,’ sum sálmaskaldið málbar seg.
Prædikarin 12:7 greiðir soleiðis frá tí, sum hendir, tá eitt menniskja doyr: „Dustið [sum likamið er av] fer aftur í moldina og verður, sum tað var áður, og andin fer aftur til Gud, sum gav hann!“ Tá ið andin, ella lívskraftin, fer úr likaminum, doyr likamið og fer aftur, haðani tað er komið — í moldina. Samsvarandi hesum fer lívskraftin aftur haðani hon er komin — til Gud. (Job 34:14, 15; Sálmur 36:10) Hetta merkir ikki, at lívskraftin bókstavliga ferðast til himmals. Nei, tað merkir, at framtíðar lívið hjá tí deyða nú fullkomiliga er treytað av Gudi. Lív hansara er í Guds hondum at kalla. Bara við Guds kraft kann andin, ella lívskraftin, latast aftur, so ein persónur kann liva aftur.
Tað er uggandi at vita, at Gud fer at geva øllum, sum eru í ’minnigrøvunum’, lívskraftina aftur. (Jóhannes 5:28, 29, Ny Verden-Oversættelsen) Í uppreisnini fer Jehova at skapa teimum, sum sova deyðans svøvn, nýggj likam og gera tey livandi aftur við at geva anda, ella lívskraft, í tey. Tað verður av sonnum ein eydnurík tíð!
Hevur tú hug at fáa meira at vita um, hvussu Bíblian brúkar orðini „sál“ og „andi“, finnur tú virðismiklar upplýsingar í heftinum Hvat hendir okkum, tá vit doyggja? og í bókini Lad os ræsonnere ud fra Skrifterne, síða 340-344 og 429-433, sum Jehova Vitni hava givið út.


text:
Rættarhjálp Føroya hevur til endamáls at bjóða fría løgfrøðiliga hjálp og ráðgeving til einstaklingar. Rættarhjálpin hevur tagnarskyldu, og allar áheitanir verða viðgjørdar í trúnaði.
Einstaklingar kunnu venda sær til Rættarhjálpina við at ringja í upplatingartíðini, senda teldupost ella við at møta upp persónliga í Rættarhjálpini. Tað er ein fyrimunur at bíleggja tíð áðrenn, men hetta er ikki neyðugt.
Rættarhjálpin í Føroyum er mannað við løgfrøðingum, ið starvast hjá tí almenna, privatum fyritøkum og á advokatskrivstovum.
Rættarhjálpin heldur til í kjallarahæddini í Kristnastovu úti á Reyni í Havn.
Eldri tíðindi:
Rættarhjálpin á Býarbókasavninum
September 2016
savninum í Havn. Les meira her.
Rættarhjálpin 20 ár
Juni 2016
Í sambandi við at 20 ár eru liðin, síðani Rættarhjálp Føroya varð sett
á stovn, var almen móttøka í Posthúskjallaranum fríggjadagin 24. juni.
Myndir og røður eru at finna her


text:
Heykur
Heykar (frøðiheiti - Accipiter) líkjast falkum bæði í stødd og útsjónd, men teir hava onga »tonn« á nevinum, og veingir teirra eru kubbutari. Sløgini eru nógv. Tvey av teimum hava komið villandi til Føroyar, men sera sjaldan; tey eru lítið minni enn veiðifalkur, á liti mest dimmbrún, men steggin av øðrum slagnum er ljósgráur omaná. Heykar hava áður í tíðini somuleiðis sum veiðifalkar verið nýttir til at taka fugl við.[1]
Slag[rætta | rætta wikitekst]
- Accipiter
- Accipiter nisus (Spurvaheykur)
- Accipiter gentilis (Høsnaheykur)
- Circus
- Circus cyaneus (Fenheykur)
- Circus macrourus (Heiðaheykur)
- Circus pygargus (Bláheykur)
- Circus aeruginosus (Blotaheykur)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Skrivstovur og rundvísingar
Tú ert hjartaliga vælkomin at fáa eina rundvísing á okkara skrivstovum og prentsmiðjum. Finn adressurnar og vita, nær rundvísingar eru.
Hongkong
Watch Tower Bible and Tract Society
22/F, 1 Hung To Road,
Kwun Tong,
KOWLOON, HONG KONG
+852 3950 3500
Rundvísingar
Mánadag til fríggjadag
8.15 til 11.00 og 13.00 til 16.00
Longd: 45 minuttir
Vert at vita
Hevur umsjón við bíbliuundirvísingararbeiðinum hjá Jehova vitnum í Hongkong og Macao. Framleiðir ljóðupptøkur á Hongkong-teknmáli.